title: Juppiter Optimus Maximuksen temppeli

text: Uusi keisari Domitianus käynnistytti uuden temppelin rakennustyöt. Myös uusi temppeli rakennettiin vanhoille perustuksille, mutta muuten siitä tuli entistä loisteliaampi.Jälleenrakennus kesti viisitoista vuotta ja se on ajoitettu tapahtuneen vuosien 81- 96 jaa välillä.


title: Juppiter Optimus Maximuksen temppeli

text: Tällä kertaa temppelin katto tehtiin kullatuista pronssilaatoista ja sitä koristivat useat veistokset. Myös ovet päällystettiin kullatuilla metallilevyillä. Uuden temppelin pylväät olivat korinttilaista tyyliä ja ne oli veistetty Pentélin valkoisesta marmorista. Kiveä ei käytettyy yhteenkään toiseen rakennukseen Roomassa. Sen perustuksia koristivat reliefit.


title: Juppiter Optimus Maximuksen temppeli

text: Rakennuksen ulkonäköä on päätelty rahojen ja Louvressa säilytettävän renessanssiajalla tehdyn piirroksen perusteella, missä temppeli on jo tosin raunioitunut. Trajanuksen forumista, Basilika Ulpian raunioista on löydetty palanen reliefiä, jonka myös antaa käsityksen siitä, miltä temppeli on näyttänyt.


title: Juppiter Optimus Maximuksen temppeli

text: Temmpelin raunioituminen alkoi 400-luvulla jaa, kun sotapäällikkö Stilicho määräsi temppelin ovia päällystävien kultalaattojen irrottamisen. Tätä ennen oli keisari Theodosius I määrännyt vuonna 392 pakanatemppelit suljettaviksi ja roomalaisten uskonnon päätemppeli jäi ilman käyttöä.


title: Juppiter Optimus Maximuksen temppeli

text:
Vandaalit tekivät ryöstöretken Roomaan vuonna 455 kuninkaansa Geiserikin johdolla. He veivät mukanaan puolet temppelin kultaisista kattotiilistä. Seuraavalla vuosisadalla sitä pidettiin edelleen yhtenä kaupungin ihmeistä. Itä-Rooman sotajoukkojen johtaja Narses määräsi temppelin patsaiden kuljettamisen pois Roomasta.
Temppelin raunioitumisen vaiheet aina 1500-luvulle ovat tuntemattomat. Tuolloin aatelismies Giovanni Pietro Caffarelli käynnistytti Capitolium-kukkulalla olevan Palazzo Caffarellin rakennustyöt. Palatsin rakentamiseen käytettiin temppelin kiviä ja se hävisi lähes kokonaan.


title: Juppiter Optimus Maximuksen temppeli

text: Nykyään temppelin jäännöksiä on nähtävissä Palazzo del Conservatorissa ja Musei Capitolinissa. Myös Via del Tempio di Gioven varrella on nähtävissä temppelin jäänteitä.


title: François Hanriot

text: François Hanriot (3. joulukuuta 1759 Nanterre – 28. heinäkuuta 1794 Pariisi) oli ranskalainen vallankumouksellinen, joka toimi vuosina 1793–1794 Pariisin kansalliskaartin komentajana. Hän oli vuoripuolueen jyrkkä tukija, joka syrjäytettiin ja teloitettiin yhdessä Maximilien de Robespierren kanssa.


title: François Hanriot

text: Hanriot oli lähtöisin palvelijaperheestä ja hankki nuoruudessaan vaatimattoman elantonsa sekalaisissa ammateissa. Vallankumouksen puhjettua hänestä sukeutui radikaali poliittinen puhuja Pariisin sanskulottien keskuudessa ja hän osallistui heinäkuun 1791 Marskentän mielenosoitukseen. Hanriot kunnostautui kumouksellisten kansanjoukkojen 10. elokuuta 1792 suorittamassa Tuileries’n palatsin valtauksessa, jonka seurauksena Ranska julistettiin tasavallaksi. Hänet valittiin sen jälkeen komentamaan Pariisin kansalliskaartin sanskulottiosastoa ja hän sai kaartissa kapteenin arvon. Hän osallistui niin sanottuihin syyskuun murhiin.


title: François Hanriot

text: Hanriot’lla oli avainrooli vuoden 1793 vallankaappauksessa, jolla girondistit erotettiin kansalliskonventista eli parlamentista. Kansannousun puhkeamispäivänä 31. toukokuuta Pariisin kommuuni nimitti Hanriot’n Pariisin kansalliskaartin tilapäiseksi komentajaksi. Tapahtumat huipentuivat kaksi päivää myöhemmin, 2. kesäkuuta, jolloin Hanriot piiritti kansalliskonventin istuntopaikan 80 000 miehen ja 160 tykin voimin, kieltäen ketään poistumasta ennen kuin 29 johtavaa girondistiedustajaa oli pidätetty. Suurin osa pidätetyistä pääsi pakoon, mutta joka tapauksessa heidät oli puhdistettu konventista. Hanriot valittiin pian Pariisin kansalliskaartin vakinaiseksi komentajaksi.


title: François Hanriot

text: Hanriot tuki uskollisesti Robespierren hallintoa terrorin aikana, joten hänet määrättiin vangittavaksi Robespierren lähimpien kannattajien joukossa thermidorin vallankaappauksen yhteydessä heinäkuussa 1794. Hän ilmeisesti yritti itsemurhaa hyppäämällä Pariisin kaupungintalon ikkunasta tai toisen tiedon mukaan joutui heitetyksi ulos, mutta jäi täpärästi henkiin pudottuaan alla olevaan lantakasaan, josta hänet hieman myöhemmin löydettiin puolikuolleena. Seuraavana päivänä hänet tuomittiin kuolemaan ja teloitettiin giljotiinilla samassa yhteydessä Robespierren kanssa.


title: Väinö Anttila

text: Väinö Fredrik Anttila (22. syyskuuta 1892 Viipuri – 4. helmikuuta 1952) oli suomalainen näyttelijä, teatteriohjaaja ja teatterinjohtaja. Anttila teki uransa pääosin työväen näyttämöillä. Lisäksi hän näytteli Viipurin Kaupunginteatterin riveissä 1940-luvulla.


title: Väinö Anttila

text: Väinö Anttilan vanhemmat olivat vaakamestari Johan Fredrik Anttila ja Maria Charlotta Takala. Uransa varhaisvaiheessa hän työskenteli Talikkalan työväen näyttämöllä. Teatteriura katkesi sisällissotaan: Anttila soti punaisten komppanianpäällikkönä, ja sodan jälkeen hän kärsi vankeusrangaistuksen. Kesällä 1921 hänet palkattiin Työväen Näyttämöiden liiton sihteeriksi, osin punaisen taustansa takia, osin jatkamaan liiton viipurilaista perintöä.


title: Väinö Anttila

text: Anttilan ura jatkui Kuopion Työväen Teatterin johtajana 1923. Pesti Kuopiossa jäi lyhyeksi, kuten myös seuraavat: Voikkaan Työväen Näyttämö 1923–1925, Rovaniemen Työväen Näyttämö 1925–1926, Nokian Työväen Näyttämö 1926–1929, Lappeenrannan Teatteri 1929–1931 ja Salon Näyttämö 1931–1933. Vuosina 1934–1938 Anttilalla oli hieman pidempi rupeama, kun hän toimi turkulaisen harrastajateatteri Tarmon johtajana. Vuosina 1939–1941 hän johti Lahden Työväen Näyttämöä. Toisen maailmansodan jälkeen Anttila johti Vuoksenlaakson Teatteria 1946–1949 ja sen seuraajaa eli Imatran Teatteria vuodesta 1949.


title: Väinö Anttila

text: Anttila työskenteli Viipurin Kaupunginteatterin kiinnitettynä näyttelijänä 1941–1946. Hän näytteli muun muassa Jussin roolin kansannäytelmässä "Pohjalaisia" ja Riston roolin "Työmiehen vaimossa". Agapetuksen komediassa "Syntipukki" Anttila teki Miettisen roolin. Hän näytteli myös näytelmissä "Paljon melua tyhjästä", "Noita palaa elämään" ja "Ruma Elsa".


title: Väinö Anttila

text: Anttila ohjasi lavalle muun muassa näytelmät "Seitsemän veljestä", "Lemmin poika", "Elinan surma" ja "Anu ja Mikko".


title: Väinö Anttila

text: Väinö Anttila avioitui näyttelijä Toini Ahosen kanssa 1924.


title: Haier

text: Haier Group Corporation on kiinalainen kuluttajaelektroniikkaa ja kodinkoneita valmistava yritys. Haier valmistaa ja myy muiden muassa ilmastointilaitteita ja jääkaappeja. Euromonitorin mukaan Haier on maailman johtava kodinkoneiden valmistaja: sen markkinaosuus maailmassa oli 10,2 prosenttia vuonna 2014. Tammikuussa 2016 Haier osti General Electricin kodinkoneyksikön 5,4 miljardilla Yhdysvaltain dollarilla.


title: Toini Anttila

text: Toini Esteri Kyllikki Anttila (o.s. Ahonen, 19. syyskuuta 1897 Tampere – 29. heinäkuuta 1969) oli suomalainen näyttelijä ja teatteriohjaaja. Hän työskenteli muun muassa Tampereen Työväen Teatterissa ja Viipurin Kaupunginteatterissa.


title: Toini Anttila

text: Toini Anttilan vanhemmat olivat huonekalutehtailija Arvi Ahonen ja Hilma Selenius. Hänen ensimmäinen näyttelijäkiinnityksensä oli Tampereen Työväen Teatteriin vuosina 1915–1919. Ura jatkui hänen aikakaudelleen tyypillisesti melko tiuhaan vaihtuvin kiinnityksin: Oulun Työväen Teatteri 1921–1922, Voikkaan Työväen Näyttämö 1922–1925, Rovaniemen Työväen Näyttämö 1925–1926, Lappeenrannan Teatteri 1929–1931, Salon Näyttämö 1931–1933, Lahden Työväen Näyttämö 1939–1941 ja Viipurin Kaupunginteatteri 1941–1946. Vuodesta 1946 vuoteen 1961 Anttila työskenteli Imatran Teatterin ohjaajana ja järjestäjänä.


title: Toini Anttila

text: Anttilan näyttämötehtäviä olivat muun muassa Kaisa kansannäytelmässä "Pohjalaisia", Pohjolan tytär näytelmässä "Lemmin poika" ja Karin Timelius näytelmässä "Neljä naista". Hän näytteli myös muun muassa Elinan roolin balladissa "Elinan surma" ja Viivin roolin komediassa "Ruma Elsa".


title: Toini Anttila

text: Anttila ohjasi lavalle muun muassa näytelmät "Anne Frankin päiväkirja", "Neljä naista", "Opri ja Oleksi" ja "Tukkijoella".


title: Toini Anttila

text: Toini Ahonen avioitui teatterinjohtaja Väinö Anttilan kanssa 1924. Liitto päättyi puolison kuolemaan 1952. Pariskunta teki taiteellisen uransa pääosin samoissa teattereissa.


title: China Petrochemical Corporation

text: China Petrochemical Corporation tai Sinopec Group on kiinalainen maailman suurin öljynjalostuksen, maakaasun ja petrokemian teollisuuden konglomeraatti. China Petrochemical Corporation on liikevaihdoltaan maailman kolmanneksi suurin yritys.


title: Ambrose Cowley

text: William Ambrose Cowley oli brittiläinen kaapparilaivan kippari, joka toimi 1600-luvun loppupuolella Espanjan kauppareittien varrella Amerikan rannikolla. Hän julkaisi vuonna 1678 Galapagossaarten kartan, jossa saaret oli nimetty englantilaisten kuninkaallisten ja aatelisten mukaan.


title: Ambrose Cowley

text: Cowley kirjotti matkoistaan myös noin 40-sivuisen käsikirjoituksen, joka on säilynyt Lambethin linnassa. Omien kirjoitustensa mukaan hän lähti laivalle navigaattoriksi, ja vasta merillä kuuli että reitti muuttuu ja lähdetään kaappaamaan espanjalaisia laivoja.


title: Luettelo kiinalaisista yrityksistä

text: Luettelo kiinalaisista yrityksistä.


title: Luettelo kiinalaisista yrityksistä

text: Luettelo perustuu Fortune Global 500:een, jossa yritykset on järjestetty liikevaihdon mukaan joka ilmoitettu ennen 31. maaliskuuta 2017.


title: Marylandin provinssi

text: Marylandin provinssi () oli Englannin ja myöhemmin Britannian siirtokunta Pohjois-Amerikassa vuodesta 1634 vuoteen 1776, jolloin se ja kaksitoista muuta brittiläistä siirtokuntaa julistautuivat itsenäisiksi, perustaen Amerikan yhdysvallat. Marylandista tuli tämän jälkeen osavaltio.


title: Kolmastoista yö

text: Kolmastoista yö on Reijo Mäen vuonna 2001 julkaisema kolmastoista Vares-dekkari.


title: Kolmastoista yö

text: Kirjan yhtenä aiheena on laiton kansainvälinen asekauppa. Lisäksi sivutaan Venäjä/Neuvostoliiton tapaa asettaa eri maihin valehenkilöllisyydellä niin sanottuja uinuvia agentteja, jotka voidaan ottaa käyttöön tarpeen tullen. Myös räjähteitä on pitkään kätketty Turun saaristoon, tässä tapauksessa Kakskertaan.


title: Kolmastoista yö

text: Vareksen nuoruudesta kirjassa kerrotaan hänen muistikuvansa Niinisalon juhannusjuhlista, joilla oli ollut katsomassa Baddingiä. Kerrotaan myös, että Vares on vaihtanut suosikkijoukkueensa Ässistä TPS:ksi viimeistään silloin, kun se voitti Euroopan mestaruuden. Tapauksen yhteydessä oli juotu maljoja Vareksen Pomarfin-kengästä.


title: Kolmastoista yö

text: Helsingin Sanomien Suvi Ahola kertoi arviossaan, että Kolmastoista yö on hänen ensimmäinen Vares-dekkarinsa. Häntä häiritsi, että Vares ei 41 ensimmäisellä sivulla ole vielä kuin juonut ja nainut ja että tarinan pahikseksi on asenteellisesti valittu lesbo.


title: Kolmastoista yö

text: Mäki vastasi Aholalle, että hän on kirjoittanut tätä ennen jo 18 dekkaria ja että näissä yhdessäkään lesbolla ei ole ollut pahan tytön roolia. Hän toisti myös, että koska Ahola ei ole Vareksia lukenut, muistuttaa tilanne sitä,  jos Tony ”Viikinki” Halme yhtäkkiä päättäisi arvostella Jorma Uotisen tanssiteoksen.


title: Kolmastoista yö

text: Kolmastoista yö myi ilmestymisvuonnaan 16 200 kappaletta.


title: Oxdog

text: Oxdog on suomalainen salibandyvalmistaja, joka tuottaa salibandymailoja, maalivahdinvarusteita ja muita salibandyssa tarvittavia varusteita. Oxdog on tunnettu laadukkaista mailoistaan.


title: Oxdog

text:
Salinbandyliigassa:
Oxdog julkaisee joka kaudelle uuden malliston. Mallistoja on julkaistu ainakin vuodesta 2013 lähtien. Mallistoon kuuluvat uudet tekstiilit ja varusteet.


title: Oxdog

text: Oxdogin nykyisiä mailamalleja ovat:Oxdogin nykyisiä lapoja ovat:Oxdogin nykyisiä maalivahdinvarustemalleja ovat:Oxdogin maalivahdinvarustemallistoon kuuluvat aina kaksi erilaista paitaa: toinen ilman toppausta ja toinen kevyillä toppauksilla. Paita, jossa ei ole toppauksia on väritykseltään tummempi. Muita mallistoon kuuluvia varusteita ovat maalivahdinhousut, lyhyet polvisuojat, pitkät polvisuojat, silikonihanskat, juniori- sekä aikuiskoon kypärä ja rintapanssari. Oxdog tekee myös lasten maalivahdinvarusteita.


Oxdog


title: Tran

text: Tran tai Trần voi tarkoittaa seuraavia:


title: Rautamalmipelletti

text: Rautamalmipelletti on rautamalmin välituote, jossa itse malmikivi on teollisesti muotoiltu kaupalliseksi puolivalmisteeksi, pelleteiksi. Menetelmä on laajasti käytössä. Muun muassa Kostamuksen malmia tuodaan junalla pelletteinä Rautaruukille Raaheen.


title: Vilma Hänninen

text: Vilma Hänninen (s. 15. tammikuuta 1954) on sosiaalipsykologi (VTT), joka toimii sosiaalipsykologian professorina Itä-Suomen yliopistossa. Hännisen asiantuntemusaluetta on muun muassa narratiivinen tutkimus.


title: Vilma Hänninen

text: Vilma Hänninen on tehnyt tutkimusta poikkeavista elämänkulun kohdista, kuten työttömäksi joutumista, riippuvuudesta vapautumista ja masennusta.


title: Tycho (muusikko)

text: Scott Hansen (s. 1977 Sacramento, Kalifornia, Yhdysvallat), joka tunnetaan taiteilijanimeltään Tycho, on yhdysvaltalainen muusikko, säveltäjä, lauluntekijä ja tuottaja. Hänet tunnetaan myös taiteilijanimeltä ISO50 hänen valokuvauksellisista töistään.


title: Tycho (muusikko)

text: Tycho on allekirjoittanut levytyssopimuksen Ghostly Internationalin kanssa, mutta on julkaissut musiikkia myös Merck Recordsilla ja Gammaphone Recordsilla. Hänen neljäs studioalbuminsa "Epoch" oli ehdokkaana vuoden 2017 Grammy-palkinnolle kategoriassa "Best Dance/Electronic Album".


title: Amanda Kaarlonen

text: Amanda Eufrosyne Kaarlonen (synt. Glade, myöh. Silén, s. 22. marraskuuta 1852 Pori) oli suomalainen näyttelijä ja oopperalaulaja, joka oli yksi Suomalaisen Teatterin eli nykyisen Kansallisteatterin ensimmäisistä näyttelijöistä. Hän oli kauppias Carl Adam Gladin tytär, joka liittyi Kaarlo Bergbomin johtamaan Suomalaiseen Teatteriin sen antaessa ensimmäsiä näytöksiään Porissa syksyllä 1872. Hieman myöhemmin Kaarlonen siirtyi teatterin lauluosastoon, josta pian tuli Suomalainen Ooppera.


title: Amanda Kaarlonen

text: Kaarlosen puoliso oli Viipurissa opettajana toiminut laulaja Adolf Fredrik Silén (1855–1927).


title: Helsinki Forum

text: Helsinki Forum oli Niilo Kaupin ja Jari Ehrnroothin vuonna 1997 perustama kulttuuriyhdistys, joka pyrki tuomaan Suomeen eurooppalaista älyllistä kulttuuria.


title: Helsinki Forum

text:
Helsinki Forum järjesti useita merkittäviä keskustelutilaisuuksia. Yhdistyksen avustajana toimi Hilkka Hytönen. Vuonna 2000 Helsinki Forum kutsui eturivin eurooppalaisia ajattelijoita ja kirjailijoita, mm. filosofi Simon Crichleyn ja kirjailija Slavenka Draculićin, Helsinkiin Tieteiden talolla järjestettävään tilaisuuteen "Whose Europe?" Tilaisuutta tukivat rahallisesti Opetusministeriö, Ulkoministeriö, sekä kuninkaalliset Hollannin ja Tanskan suurlähetystöt. Sen pohjalta Ehrnrooth ja Kauppi toimittivat teoksen "Europe in Flames" (Helsinki University Press, 2001) .
Vuonna 2001 Ylioppilastalolla Helsinki Forum järjesti toisen, suomenkielisen tilaisuuden otsikolla "Kenen maailma? Taistelu moraalista ja totuudesta". Seuraavana vuonna Kauppi ja Hytönen järjestivät Sanomatalon tiloissa laajan keskustelutilaisuuden islamista, "The Dialogue of the World: Islam in Focus", johon osallistuivat mm. islam-tutkija Jaakko Hämeen-Anttila, ja jota sponsoroivat Opetusministeriö, Suomen kulttuurirahasto, Helsingin yliopisto ja Antti Wihuri säätiö.
Vahvistamaan toimintaansa kriittisen eurooppalaisen keskustelun puolustajana Helsinki Forum perusti "Critical European Prize" -palkinnon, joka myönnettiin vuonna 2001 tšekkiläiselle kirjailijalle ja "Lettre Internationalen" kustantajalle Antonin Liehmille (s. 1924) ja vuonna 2002 suomalaiselle filosofille Georg Henrik von Wrightille (1916–2003). Vuonna 2001 Helsinki Forumille ja sen taustavoimille Ehrnroothille ja Kaupille myönnettiin YLE TV1:n Vuoden Valopilkku -palkinto "itsenäisestä ja omapäisestä ajattelusta ja oleellisten yhteiskunnallisten kysymysten taitavasta esittämisestä totutusta poikkeavalla tavalla".
Yhdistys lakkautettiin vuonna 2005.


title: Daniela

text: Daniela on monessa maassa esiintyvä naisen etunimi, Daniel-nimen naispuolinen vastine. Englanninkielisissä maissa se esiintyy myös muodossa "Daniella". Nimen ranskankielisiä vastineita ovat "Danielle" ja "Danièle".


title: Daniela

text: Suomessa nimi Daniela on Väestörekisterikeskuksen tietojen mukaan annettu joulukuuhun 2018 mennessä noin 2760 henkilölle, joista melkein puolet on syntynyt 1980- ja 1990-luvuilla. Danielan nimipäivä on suomenruotsalaisen ja vuodesta 2020 lähtien myös suomenkielisen kalenterin mukaan 1. joulukuuta, joka on myös Danielin nimipäivä.


title: Björkstrand

text: Björkstrand, Bjorkstrand on ruotsin- ja tanskankielinen sukunimi:


title: Dirt Rally 2.0

text: Dirt Rally 2.0 on Codemastersin kehittämä videopeli Microsoft Windows-, Playstation 4- ja Xbox One -käyttöympäristöille. Peliin sisältyy kilpa-ajoa. Codemasters aikoo julkaista pelin helmikuussa 2019.


title: Mikael Ehn

text: Mikael Kristian Ehn (s. 29. marraskuuta 1980 Vaasa) on suomalainen ilmakehätieteilijä, joka toimii apulaisprofessorina Helsingin yliopiston matemaattis-luonnontieteellisen tiedekunnan Fysiikan osaston Ilmakehätieteen osastolla (tenure track 12/2016 – 11/2021). Hän johtaa ilmakehän fysikaaliseen kemiaan keskittynyttä tutkimusryhmää.


title: Mikael Ehn

text: Vuonna 2018 Ehn nousi arvostetulle maailman viitatuimpien tutkijoiden "2018 Highly Cited Researchers" -listalle geotieteiden aihepiiristä. Maailmanlaajuisesti tällä alansa viitatuimpien (siteeratuin 1 %) listalla on kaikki aihealueet mukaanluettuna runsas 4 000 tutkijaa 21 tieteenalalta ja noin 2 000 tieteenrajat ylittävää tutkijaa. Tutkijoista noin 40 työskentelee Suomessa tai on ulkomailla tutkimustyötään tekeviä suomalaisia.


title: Chillwave

text: Chillwave on musiikin tyylilaji, joka ilmestyi 2000-vuosikymmenen loppupuolella. Chillwavea on luonnehdittu dreampopiksi. Muun muassa muusikot Neon Indian ja Washed Out ovat tehneet chillwavea.


title: Lazarus Salii

text: Lazarus Eitaro Salii (17. marraskuuta 1936 Angaur – 20. elokuuta 1988 Koror) oli palaulainen poliitikko. Hän toimi maansa järjestyksessään toisena presidenttinä aikavälillä 1985–1988. Saliin epäillän tehneen itsemurhan elokuussa 1988, kun hän löytyi kuolleena.


title: Lazarus Salii

text: Lazarus Saliin aviopuoliso oli Tina Salii.


title: Manra

text: Manra on Kiribatin Phoenixsaariin kuuluva asumaton atolli. Sen pinta-ala on 4,4 km².


title: Miekkiö

text: Miekkiö on noin 500 asukkaan kylä Hollolassa Päijät-Hämeessä. Miekkiön kylän naapureina Hollolan puolella ovat Okeroisten, Nostavan ja Hakosillan kylät. Orimattilan puolelta naapureina ovat Rautamäki, Pennala ja Viljaniemi. Lahdesta katsoen Miekkiö rajoittuu Renkomäen, Pasinan, Näkkimistön ja Jokimaan kaupunginosiin. Miekkiön alueeseen kuuluu myös Hangasmäki. Hangasmäki-nimi on tullut kyläosan suuresta mäestä. Myös Luhdantaustan on katsottu Miekkiön kyläkuntaan kuuluvaksi.


title: Miekkiö

text: Miekkiön palveluita on muun muassa päiväkoti Pulina. Miekkiössä on myös aktiivista Marttatoimintaa sekä kyläyhdistys. Siellä on muutamia yrityksiä, kuten Finnmari-kynttilätehdas ja tehtaanmyymälä, Miekkiön ratsastustalli, antiikkihuonekaluliike ja Lahden antiikkitukku.


title: McKean

text: McKean on Kiribatin Phoenixsaariin kuuluva asumaton atolli. Sen pinta-ala on 0,6 km².


title: Nikumaroro

text: Nikumaroro on Kiribatin Phoenixsaariin kuuluva asumaton atolli. Sen pinta-ala on 4,1 km².


title: Orona

text: Orona on Kiribatin Phoenixsaariin kuuluva asumaton atolli. Sen pinta-ala on 3,9 km².


title: Shishaldinin tulivuori

text: Shishaldinin tulivuori on aktiivinen kerrostulivuori Unimakin saarella Aleuttien saaristossa Alaskassa, Yhdysvalloissa. Se on alle 10 000 vuotta vanha. Tulivuori on 2 857 metriä korkea, ja on samalla Aleuttien korkein kohta. Shishaldin on purkautunut useita kertoja. Viimeksi se purkautui vuonna 2015. False Passin kaupunki sijaitsee 32 kilometriä tulivuoresta itään.


title: Shishaldinin tulivuori

text: Vuonna 1967 Shishaldinista tuli Yhdysvaltain kansallinen maamerkki.


title: Starbuck

text: Starbuck eli Volunteer Island on korallisaari Tyynellämerellä. Se on osa Kiribatille kuuluvia Linesaaria. Saarta on ennen kutsuttu nimellä "Barren". Saaren löysi ensimmäisenä brittiläinen Valentine Starbuck vuonna 1823.


title: Rengasteoria

text: Rengasteoria on algebran osa-alue, jonka tutkimuskohteena ovat renkaat – algebralliset rakenteet, joille on määritelty yhteen- ja kertolasku.


title: Rengasteoria

text: Rengasta kutsutaan vaihdannaiseksi, jos sen kertolasku on vaihdannainen. Jos formula_1 on rengas, jossa on määritelty yhteenlasku (formula_2) ja kertolasku (formula_3), niin formula_1 on vaihdannainen, jos mille tahansa alkioille formula_5 pätee formula_6. Esimerkkejä vaihdannaisista renkaista ovat polynomirenkaat, algebrallisten kokonaislukujen renkaat samoin kuin tavalliset kokonaisluvut, ja p-aditiset kokonaisluvut.


title: Villien jäljillä

text: Villien jäljillä -ohjelma on MTV3:sella esitettävä luonto-ohjelma. Ohjelmassa tutustutaan luontoon ja niiden syrjäisimpiin paikkoihin ja uhanalaisiin eläimiin. Villien jäljillä -ohjelman juontajat\seikkailijat ovat Pirjo Heikkilä ja Kimmo Ohtonen. WWF tukee ohjelmaa. Ohjelma tulee ainakin vuonna 2018 MTV3:selta klo 20.00.


title: Kääresyltty

text: Kääresyltty eli rullasyltty on suomalainen juhlava perinneruoka, joka valmistetaan käärimällä sianlihaa rullalle, sitomalla se narulla ja keittämällä se pippuroidussa suolavedessä. Kääresylttyyn käytetään sian mahanahkaa tai luutonta siansivua. Lisänä voidaan käyttää esimerkiksi vasikanlihaa. Erilaisten pippureiden lisäksi mausteena käytetään jauhettua muskotinkukkaa, laakerinlehtiä, mausteneilikkaa, sipulia ja porkkanaa. Keittämisen jälkeen kääresyltty jäähdytetään ja säilytetään kylmänä suolavedessä. Se myös nautitaan kylminä viipaleina.


title: Kääresyltty

text: Kun 1980-luvulla nimettiin kaikille Suomen silloisille kunnille omat pitäjäruoat, kääresyltty valittiin Liedon ja Karvian yhdeksi nimikkoruoaksi.


title: Santa Fe (Galápagossaaret)

text: Santa Fe () on Galápagossaariin kuuluva saari. Se on Galápagosin geologisesti vanhimpia saaria, ja siellä elää muun muassa kotoperäinen iguaanilaji "Conolophus pallidus".


title: Santa Fe (Galápagossaaret)

text: Santa Fe on 24 neliökilometrin suuruinen saari Galápagossaarten keskiosissa Santa Cruzin kaakkoispuolella. Sen korkein kohta on 259 metrissä. Saari sijaitsee noin 965 kilometriä Ecuadorin mannermaasta länteen.


title: Santa Fe (Galápagossaaret)

text: Geologisesti Santa Fe on saariston vanhimpia saaria. Merenpinnan alapuolelta on löytynyt kivimuodostelmia, jotka ovat 3,9 miljoonaa vuotta vanhoja. Saarella on puolestaan useita pieniä vulkaanisia kartioita.


title: Santa Fe (Galápagossaaret)

text: Santa Fen saarella on muun muassa kotoperäinen iguaanilaji "Conolophus pallidus" ja jyrsijälaji "Aegialomys galapagoensis". Iguaani on 2000-luvulla arvioitu olevan saarella 6 500 – 7 000 yksilöä.


title: Santa Fe (Galápagossaaret)

text: Santa Fella on opuntiakaktusten muodostamia metsiä.


title: Santa Fe (Galápagossaaret)

text: Santa Fe oli saanut alkuperäisen nimensä brittiläiseltä amiraalilta Samuel Barringtonilta. Hänen mukaansa on nimetty myös koillisosan pieni lahti, jota kautta saarella käyvät vierailijat voivat rantautua. Matkailijoita varten saarella on kaksi luontopolkua. Saaren pohjois- ja itäosassa on puolestaan kolme sukelluskohdetta.


title: Parmaco

text: Parmaco Oy on suomalainen siirtokelpoisia rakennuksia myyvä, suunnitteleva, valmistava ja vuokraava yritys. Vuoteen 2018 Parmacon omistaja oli pääomasijoitusyhtiö MB Rahastot.


title: Parmaco

text: Vuonna 2012 Parmaco osti Cramon siirtokelpoisten tilojen valmistusliiketoiminnan ja asiakasohjautuvien siirtokelpoisten tilojen vuokrausliiketoiminnan.


title: Parmaco

text: Lokakuussa 2018 MB Rahastot ilmoitti myyvänsä Parmacon Terra Firman johtamalle sijoittajaryhmälle.


title: Heikki Haavio

text: Kaarlo Heikki Haavio (9. maaliskuuta 1901 Tottijärvi – 17. huhtikuuta 1977) oli suomalainen rehtori.


title: Heikki Haavio

text: Haavion vanhemmat olivat Yläneen kirkkoherra, rovasti Kaarle Haavio (1860–1934) ja Anna Lyydia Ahlgren (1874–1906). Hän pääsi ylioppilaaksi 1921 ja valmistui Helsingin yliopistosta filosofian kandidaatiksi 1925 ja filosofian maisteriksi 1927.


title: Heikki Haavio

text: Haavio oli Saarijärven yhteiskoulussa opettajana ja rehtorina 1926–1945 sekä Turun klassillisessa lyseossa vanhempana lehtorina vuodesta 1945 alkaen ja vararehtorina vuodesta 1949 alkaen sekä myöhemmin koulun rehtorina. Hän oli Turun historiallisen yhdistyksen sihteerinä 1947–1952.


title: Heikki Haavio

text: Heikki Haavio oli naimisissa vuodesta 1927 filosofian maisteri Vilma Annikki Koskisen kanssa. Haavion veljiä olivat rovasti Jaakko Haavio ja professori Martti Haavio.


title: Pimeyden tango (kirja)

text: Pimeyden tango on Reijo Mäen vuonna 1997 julkaisema yhdeksäs Vares-dekkari.


title: Pimeyden tango (kirja)

text: Kirja sijoittuu viihdemaailmaan ja käsittelee pintajulkisuutta sekä sen toimintatapoja ja ansaintalogiikkaa. Selvitettävänä on tangokuningas Harry Koivikon murha. Myös Vareksen vankilaan toimittama perivihollinen Veikko Hopea on päässyt lomalle ja hautoo kostoa. Kirjassa on lukuisia alajuonia, ja sen henkilögalleriaan kuuluu muun muassa pitkän linjan huijari Risto Rautanen, joka ansaitsee elantoaan tanssivana saarnamiehenä.


title: Pimeyden tango (kirja)

text: Mäki on todennut, että Pimeyden tango oli hänen kirjoistaan ensimmäinen, joka alkoi käydä kaupaksi.


title: Pimeyden tango (kirja)

text: Helsingin Sanomien Keijo Kettusen mukaan Mäki kirjoittaa railakkaalla otteella parodian rajamailla ja harrastaa kaksimielistä huumoria, josta poliittinen korrektius on kaukana. Hän kiinnitti myös huomiota siihen, että roistot tappavat sopivasti toisiaan sankarin pääsemättä edes täysin jyvälle siitä, mitä ympärillä on tapahtumassa.


title: Boulderoinnin Suomen-mestaruuskilpailut

text: Boulderoinnin Suomen-mestaruuskilpailut on Suomen Kiipeilyliiton alainen kilpailu, jossa ratkaistaan boulderoinnin Suomen-mestaruus. Kilpailut järjestetään vuosittain.


title: Boulderoinnin Suomen-mestaruuskilpailut

text: Aikuisten ja Youth A/B -sarjojen osalta tittelit ovat viralliset. Kids A/B -sarjojen mitalit ovat epäviralliset.


title: Ville Petman

text: Ville Petman (s. 18. tammikuuta 2000 Lappeenranta) on suomalainen jääkiekkoilija, joka edustaa SM-liigajoukkue Rauman Lukkoa. Hän on pelipaikaltaan keskushyökkääjä, mutta Petman osaa pelata myös laidassa. Hän pelannee lähinnä seuran A-nuorissa. Petman laukoo oikealta.


title: Ville Petman

text: Petman on Saimaan Pallon kasvatti. Kaudella 2015–2016 hän toimi seuran C-nuorten kapteenina. Petman voitti tehoilla 17+11=28 koko C-nuorten SM-karsintojen maalipörssin sekä SaiPan sisäisen pistepörssin. Kaudeksi 2016–2017 hän siirtyi yhdessä pikkuveljensä Mikon kanssa Rauman Lukon B-nuoriin. Vain 15- ja 16-vuotiaiden veljesten tueksi Raumalle muutti myös heidän äitinsä Seija. Kauden 2017–2018 Ville Petman pelasi suurimmaksi osaksi Lukon A-nuorissa, mutta hän debytoi kauden aikana myös miesten peleissä pelattuaan neljä runkosarjaottelua lainalla Mestis-joukkue KeuPa HT:ssä tehden yhden maalin.


title: Ville Petman

text: Petmania ei varattu , mutta hän osallistui samana kesänä kuitenkin varaamattomana pelaajana Los Angeles Kingsin kehitysleirille. Samana kesänä Petman nousi Lukon SM-liigajoukkueeseen. Hän aloitti kauden 2018–2019 seuran A-nuorissa. Petman teki liigadebyyttinsä 11. joulukuuta 2018 vieraissa Pelicansia vastaan. Hänelle avautui paikka Lukon kokoonpanosta Manuel Ganahlin maajoukkuekutsun myötä. Petman merkittiin joukkueen nelosketjun vasempaan laitaan Eetu Koivistoisen ja Aaro Vidgrenin viereen. Hän sai ottelussa jääaikaa lopulta 8.11 minuuttia.


title: Ville Petman

text: Petman pelasi alle 18-vuotiaiden MM-kilpailuissa vuonna 2018, jolloin hän voitti maailmanmestaruuden. Petman pelasi myös alle 18-vuotiaiden Ivan Hlinkan muistoturnauksessa vuonna 2017. Yhteensä hän on pelannut 31 poikien maaottelua.


title: Ville Petman

text: Petmanin pikkuveli Mikko kuuluu myös Lukon SM-liigarinkiin ja hän pelaa Villen joukkuetoverina seuran A-nuorissa.


title: Ajinomoto

text: Ajinomoto Co., Inc. () on japanilainen ruokayhtiö, joka sijaitsee Tokiossa. Sen perusti 17. kesäkuuta 1917 Saburosuke Suzuki II (1868-1931).


title: Meng Wanzhou

text: Meng Wanzhou (myös Cathy Meng ja Sabrina Meng) on kiinalainen Huawein talousjohtaja. Hän on Huawein perustajan Ren Zhengfein tytär, josta on kaavailtu isänsä seuraajaa. Meng alotti Huaweissa 1993. Hän valmistui Huazhongin teknillisestä yliopistosta 1998 ja työskenteli aiemmin rahoitusalalla. Hän on kuulunut yhtiön johtokuntaan vuodesta 2011.


title: Meng Wanzhou

text: Meng pidätettiin joulukuussa 2018 Kanadassa Yhdysvaltojen pyynnöstä. Syy pidätykseen on Yhdysvaltojen Iranille määräämien talouspakotteiden rikkominen. Hänet vapautettiin takuita vastaan.


title: Mount Akutan

text:
Mount Akutan on kerrostulivuori Akutanin saarella Aleuttien saaristossa Alaskassa, Yhdysvalloissa. Se on 1 303 metriä korkea. Tulivuoren kaldera on noin kaksi kilometriä halkaisijaltaan, ja sen syvyys vaihtelee 60 ja 365 metrin välillä. Kaldera muodostui purkauksessa noin 1600 vuotta sitten. Mount Akutan purkautui viimeksi vuonna 1992.
Akutanin kaupunki sijaitsee 13 kilometriä tulivuoresta itään.


title: Hatch Entertainment

text:
Hatch Entertainment on suomalainen IT-yritys, jonka päätuote on mobiilipelien suoratoistopalvelu Hatch. Suoratoistossa pelit toistetaan suoraa verkon yli, jolloin pelejä ei tarvitse ladata tai päivittää. Hatchin kuukausimaksullinen toimintamalli mahdollistaa uudenlaisen ansaintalogiikan, joka ei nojaa pelinsisäisiin maksuihin tai mainoksiin.
Palvelun mainosrahoitteinen versio on julkaistu Google Playssä. Se on saatavilla Suomen lisäksi noin kahdessakymmenessä Euroopan maassa. Palvelun kuukausimaksullinen versio julkaistaan vuoden 2019 aikana.


title: Hatch Entertainment

text: Palvelussa on tällä hetkellä satoja pelejä kymmeniltä julkaisijoilta.


title: Camilla Tuominen

text: Camilla Tuominen (o.s. Ahonius) on suomalainen tietokirjailija, tunnekouluttaja, kuvittaja ja startup-yrityksensä toimitusjohtaja.


title: Camilla Tuominen

text: Tuominen on koulutukseltaan ekonomi, joka erikoistui asiakkuudenhallintaan. Hän on toiminut muun muassa liikkeenjohdon konsulttina ja markkinointitoimiston projektijohtajana.


title: Camilla Tuominen

text: Hän vaihtoi uransa yksityisyrittäjyyteen keksittyään Emotion Tracker -sovelluksen. Vuonna 2012 julkaistun "digitaalinen tunnepäiväkirjan" avulla ihminen voi kehittää tunneälyään. Sovelluksen kehittämistä ovat tukeneet Ely-keskus, Tekes ja Keksintösäätiö, josta saatiin apurahan lisäksi myös asiantuntija-apua. Sovelluksen ensimmäisten käyttäjien joukossa olivat Aalto-yliopisto ja Ylioppilaiden terveydenhuoltosäätiö (YTHS). Vuonna 2015 yrityksessä oli kuusi sijoittajaa, joista osa työskenteli yrityksessä.


title: Camilla Tuominen

text: Tuominen pitää myös tunnekoulutuksia ja -työpajoja yrityksissä.Tuominen asuu Espoossa, on naimisissa ja kolmen lapsen äiti. Tuomisen sisko Carla Ahonius on tunnettujen suomalaisten artistien manageri.


title: Rakennusmateriaali

text: Rakennusmateriaali on mitä tahansa materiaalia, jota käytetään rakentamisessa. Monia luonnossa esiintyviä kiinteitä aineita on käytetty tähän tarkoitukseen; savea, puuta, kiveä ja oksia. Ihminen on näiden lisäksi kehittänyt käyttöönsä monia kestävämpiä ja kauniimpia rakennusmateriaaleja, jotkut enemmän ja jotkut vähemmän synteettisiä. Esimerkiksi betoni oli paljon käytetty materiaali 1900-luvulla.


title: Loganiini

text: Loganiini (CHO) on terpeeni ja glykosidi, joka kuuluu niin sanottujen iridoidien aineryhmään. Yhdistettä esiintyy useissa kasveissa ja se on tärkeä osa monien iridoidien ja alkaloidien biosynteesissä.


title: Loganiini

text: Huoneenlämpötilassa loganiini on väritöntä kiteistä ainetta. Yhdiste liukenee hyvin veteen, mutta liukoisuus orgaanisiin liuottimiin on vähäistä. Aine on optisesti aktiivista ja sen kiertokyky vesiliuoksessa on -82,1. Ensimmäisen kerran loganiinia eristettiin vuonna 1884 strykniinipuun ("Strychnos nux-vomica") hedelmästä. Tämän jälkeen sitä on todettu esiintyvän useissa muissakin indolialkaloideja tuottavissa kasveissa. Loganiinin biosynteesi lähtee mevalonaattireitin tuotteesta geraniolista, josta muodostuu ensin 8-hydroksigeraniolia ja viiden entsyymin katalysoiman reaktion jälkeen loganiinihappoa. Loganiinihappo esteröidään loganiiniksi loganiinihappo-O-metyylitransferaasientsyymin katalysoimana. Loganiinista muodostuu edelleen muita iridoidiglykosideja tai indolialkaloideja. Indolialkaloidien muodostumisessa loganiini hapettuu ja toisiintuu sekologaniiniksi. Tätä reaktiota katalysoiva entsyymi on nimeltään sekologaniinisyntaasi.


Yleisurheilun maailmanmestaruuskilpailut 2023 järjestetään Budapestissä, Unkarissa. Kilpailut ovat järjestyksessään 19. yleisurheilun MM-kilpailut. Kisojen näyttämönä toimii National Athletics Centre.


title: Yleisurheilun maailmanmestaruuskilpailut 2023

text: Kansainvälinen yleisurheiluliitto ilmoitti kisojen isännästä 4. joulukuuta 2018. Budapest valittiin järjestäjäksi ilman normaalia hakuprosessia.


title: Aavikkokilli

text: Aavikkokilli ("Cyprinodon macularius") on hammaskillien heimoon kuuluva kala, jota jotkut pitävät myös akvaariossa. Charles Girard ja Spencer Fullerton Baird kuvasivat lajin ensimmäisinä vuonna 1853.


title: Aavikkokilli

text: Lajin urokset ovat naaraita suurikokoisempia. Koiraat tunnistaa kirkkaansinisestä värityksestä, naaraat ovat pronssisen värisiä. Aavikkokilli on pieni ja lyhytikäinen kala, se kasvaa parhaimmillaan vain viiden senttimetrin mittaan ja elää korkeintaan kaksi vuotta.


title: Aavikkokilli

text: Aavikkokilli elää Pohjois-Amerikassa lähinnä Meksikossa ja Yhdysvalloissa. Lajia esiintyy makeassa vedessä. Aavikkokillille sopivin veden pH-arvo on 7-8 ja veden kovuus 13-19 °dH. Lajin uhanalaisuusluokitus on Kansainvälisen luonnonsuojeluliiton mukaan vaarantunut.


Aavikkokilli


title: Ahonius

text: Ahonius on muun muassa seuraavien henkilöiden sukunimi:


title: Finedit

text: Finedit Oy on Jarmo Jylhän vuonna 1995 perustama suomalainen levy-yhtiö. Yhtiölle levyttäneitä artisteja ovat muun muassa Jukka Heino, Taisto Saaresaho ja Aapeli Rummukainen.


title: Toivo Pawlo

text: Toivo Pawlo (25. joulukuuta 1917 Lontoo – 14. kesäkuuta 1979 Tukholma) oli ruotsalainen näyttelijä. Hänen vanhempansa olivat ooppera- ja operettilaulajia, ja hän opiskeli Kuninkaallisen draamateatterin oppilaskoulussa 1930-luvulla. Hän näytteli myös Riksteaternissa sekä Malmön ja Tukholman kaupunginteattereissa. Malmössä hän kuului Ingmar Bergmanin teatteriseurueeseen.


title: Toivo Pawlo

text: Vuonna 1976 Pawlo sai parhaan näyttelijän Guldbagge-palkinnon elokuvasta "Hallo Baby". Samana vuonna hänet palkittiin teatterialan O’Neill-palkinnolla.


title: Toivo Pawlo

text: Pawlon äänirooli Tyko Jonssonina animaatiossa "Karl-Bertil Jonssonin jouluaatto" on Ruotsissa hyvin tunnettu. Animaatiota on esitetty myös Suomessa useasti jouluisin. Lisäksi hän on kertojanäänenä "Kallen kiipeilypuussa" sekä Barbro Lindgrenin lastenkirjaan perustuvassa animaatiossa "Loranga, Masarin och Dartanjang".


title: Toivo Pawlo

text: Toivo Pawlo on haudattu Skogskyrkogårdenin muistolehtoon Tukholmassa.


title: Herajärvi (Ruovesi)

text: Herajärvi eli Yläinen Herajärvi on Pirkanmaalla Ruoveden Pajuskylän Kulmalanperällä sijaitseva järvi, joka kuuluu Kokemäenjoen vesistöön.


title: Herajärvi (Ruovesi)

text: Järven pinta-ala on 118 hehtaaria eli 1,2 neliökilometriä. Se on 1,6 kilometriä pitkä ja 1,2 kilometriä leveä. Järvi on melko pyöreä, mutta lounaaseen työntyy 400 metriä pitkä lahti ja kaakkoisrannassa jää Särkänniemen suojaan 700 metriä pitkä Kasevanlahti. Kasevanlahden pohjukassa sijaitsee luusua, josta lähtee järven laskuoja. Sen lähiympäristö on alavaa metsämaata, joka tosin kohoaa loivasti kohti länttä ylös Köykänvuorelle ja Kivimäelle. Järvessä on kartan mukaan 13 saarta. Suurin saari on Lellerinsaari, joka sijaitsee etelärannan tuntumassa Särkänniemen edustalla. Saari on 200 metriä pitkä ja 180 metriä leveä. Sen pinta-ala on yli 2 hehtaaria. Muuta saaret ovat rantojen tuntumassa tai Särkänniemen ympärillä sijaitsevia luotoja. Järvi on luodattu ja siitä on julkaistu syvyyskartat. Sen tilavuus on 2,1 miljoonaa kuutiometriä eli 0,0021 kuutiokilometriä. Järven keskisyvyys on 1,8 metriä ja suurin syvyys on 8 metriä. Syvin kohta sijaitsee järven pohjoisosan keskellä. Sen rannat ovat matalia ja paikoin kivisiä.


title: Herajärvi (Ruovesi)

text: Järven rantaviivan pituus on 9,3 kilometriä ja sen rannat ovat pääasiassa metsämaata. Vain Särkänniemellä ja järven länsirannoilla peltomaat ulottuvat rantaan asti. Järven lähiympäristön haja-asutus muodostuu noin kymmenestä taloudesta, joista kuusi on maatiloja. Rannoille on rakennettu alle 20 vapaa-ajan asuntoa. Niille tulee tiet kantatieltä 66 ja yhdystieltä 3481.


title: Herajärvi (Ruovesi)

text: Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Tarjanneveden lähialueeseen (35.411) järvi kuuluu. Järven vedenpinnan korkeus on 123,0 metriä mpy.


title: Herajärvi (Ruovesi)

text: Järvi saa pääosan vedestään omalta lähialueeltaan, jonka pinta-ala on pieni. Siihen on johdettu muutama lyhyt metsäoja, joista yksi on Tervajärven laskuoja. Järven laskuoja lähtee Kasevanlahdelta ja se laskee 1,8 kilometrin päässä Tarjanteen Syvinkisalmeen, joka virtaa Ruoveden Mustaselkään. Laskuojalla on pudotusta 27 metriä.


title: Zealandia Bank

text: Zealandia Bank on yksi Pohjois-Mariaanien saarista. Se koostuu kahdesta merenpinnan yläpuolelle kohoavasta kivikosta ja vedenalaisesta tulivuoresta. Pienen koonsa vuoksi saarta ei näy useimmissa kartoissa. Saari löydettiin vuonna 1858. Zealandia Bankin korkein kohta kohoaa kahden metrin korkeuteen.


title: Victor-François de Broglie

text: Victor-François, Broglien 2. herttua (19. lokakuuta 1718 – 30. maaliskuuta 1804 Münster) oli ranskalainen herttua ja Ranskan marsalkka.


title: Victor-François de Broglie

text: De Broglie kuului piemontelaistaustaiseen de Broglien aatelissukuun, ja hänen isänsä oli Ranskaa palvellut marsalkka François-Marie de Broglie, joka sai vuonna 1742 herttuan aatelisarvon. Victor-François de Broglie palveli aluksi isänsä alaisuudessa tämän sotiessa Puolan perimyssodan (1733–1735) aikana Italiassa sekä Itävallan perimyssodan (1740–1748) aikana Böömissä ja Reininmaalla. Hänet ylennettiin vuonna 1742 prikaatikenraaliksi, 1746 kenraalimajuriksi ("maréchal de camp") ja 1748 kenraaliluutnantiksi. Isänsä kuoltua vuonna 1745 hän oli sodan loppuvaiheessa Morits Saksilaisen alaisena komentajana muun muassa Rocoux’n taistelussa. Seitsenvuotisessa sodassa de Broglie saavutti merkittävän voiton lyödessään Braunschweigin herttuan Kaarle Vilhelm Ferdinandin vuoden 1759 Bergenin taistelussa. Hänet ylennettiin sen jälkeen Ranskan armeijassa marsalkaksi, ja keisari Frans I antoi hänelle valtakunnanruhtinaan arvon. Samana vuonna de Brogliesta tehtiin ylipäällikkö tappioita kärsineen marsalkka Contadesin tilalle. Hän voitti Korbachissa vuonna 1760, mutta kärsi tappion Vellinghausenin taistelussa 1761. Hän joutui väistymään tehtävistään seuraavana vuonna. Hänet kutsuttiin vuonna 1778 komentamaan Englantia vastaan koottua ranskalaista armeijaa Yhdysvaltain vapaussodan aikana.


title: Victor-François de Broglie

text: Ranskan vallankumouksen alkuvaiheessa kuningas Ludvig XVI kutsui iäkkään marsalkka de Broglien heinäkuussa 1789 sotaministeriksi nimittämäänsä vanhoilliseen hallitukseen, ja tämä sai komentoonsa Versailles’n ympäristöön sijoitetut joukot, joiden oli tarkoitus nujertaa vallankumouksellinen kuohunta. Suunnitelma kariutui Bastiljin valtauksen jälkeen, ja de Broglie lähti maanpakoon oltuaan ministerinä vain muutaman päivän. Ensimmäisen vallankumoussodan puhjettua vuonna 1792 de Broglie komensi jonkin aikaa emigranttirojalistien muodostamaa niin sanottua prinssien armeijaa, joka soti Ranskaa vastaan. Hän oli myöhemmin Englannin ja Venäjän palveluksessa ja kuoli vuonna 1804 maanpaossa Saksan Münsterissä.


title: Victor-François de Broglie

text: De Broglien poika Claude Victor de Broglie toimi kenraalina vallankumoussodan alkuvaiheessa, mutta hänet teloitettiin myöhemmin monarkistina. Herttuan arvo periytyi marsalkan pojanpojalle Victor de Broglielle, joka toimi myöhemmin Ranskan pääministerinä. Victor-François de Broglien veli oli Ludvig XV:n salaista diplomatiaa palvellut kreivi Charles-François de Broglie.


title: Ivan Mládek

text: Ivan Mládek on tšekkoslovakialainen muusikko. Mládek syntyi 1942 Prahassa, Tšekissä. Hänen isänsä oli lakimies ja taidemaalari. Ivan ja Eva menivät naimisiin vuonna 1869. Heille syntyi poika Štěpán Mládek. Vuonna 1968 Mládek muutti Ranskaan jatkaakseen musiikkiuraansa Pariisissa. Hän palasi kuitenkin pian Tšekkoslovakiaan ja tuli kuuluisaksi muusikoksi 1970-luvun lopulla. Ivan on tehnyt myös koomikonuraa 1980-luvun lopussa.


title: Galápagosin kansallispuisto

text: Galápagosin kansallispuisto () on kansallispuisto Galápagossaarilla. Lähes koko Galápagossaaret kuuluvat kansallispuistoon. Sen pinta-ala on 7 618 neliökilometriä eli se peittää 96,7 prosenttia saarten maa-alasta. Loput 3,3 prosenttia on jätetty ihmiskäyttöön.


title: Galápagosin kansallispuisto

text: Kansallispuisto on jaettu kolmeen vyöhykkeeseen. Täydellisen suojelun alue pyritään pitää kokonaisuudessaan ihmistoiminnan ulkopuolella. Ekosysteemien suojelun ja palauttamisen alueella sallitaan pienimuotoinen ihmisvaikutus. Asutuksia ja maatalousaluetta lähinnä olevaa vyöhykkeellä pyritään minimoimaan ihmisen aiheuttama vaikutus.


title: Galápagosin kansallispuisto

text: Galápagossaarten suojelua alettiin edistää 1930-luvulla, ja vuonna 1936 Ecuadorin hallitus julisti saaret kansallisvarannoksi ja perusti komission tutkimaan saarten suojelua. Irenäus Eibl-Eibesfeldt ja Robert Bowman ajoivat Kansainvälistä luonnonsuojeluliittoa ja Unescoa tutkimaan saarten asemaa. Järjestöjen tuella he tekivät vuonna 1957 tutkimusmatkan Galápagossaarille ja esittivät seuraavana vuonna Lontoossa eläintieteen kansainvälisessä konferenssissa vaatimuksen saarten välittömästä suojelusta.


title: Galápagosin kansallispuisto

text: Ecuador julisti 15. kesäkuuta 1959 Galápagossaaret kansallispuistoksi. Samana vuonna Belgiassa perustettiin Charles Darwin Foundation, joka aloitti toimintansa saarilla Charles Darwinin tutkimusasemalle ja jonka tehtävää oli kouluttaa, estää vieraslajien leviämistä ja suojella uhanalaisia lajeja.


title: Galápagosin kansallispuisto

text: Ecuador valitsi vuonna 1968 puistoon ensimmäiset suojelutyöntekijänsä, ja seuraavana vuonna kansallispuiston rajat määriteltiin virallisesti. Puistoon nimettiin vuonna 1972 ensimmäinen johtaja, ja seuraavana vuonna viralliseen puisto-organisaatioon kuului 18 työntekijää.


title: Galápagosin kansallispuisto

text: Kansallispuiston kotisivut


title: Black Diamond Cheerleaders ry

text: Black Diamond Cheerleaders on kilpacheerleadingseura Kouvolasta. Se on perustettu vuonna 2013. Jäseneitä seurassa on päälle 400 (2018 vuoden loppu). On perustettu myös uusi joukkue Kausalaan.


title: Black Diamond Cheerleaders ry

text: Seurassa on 15 joukkuetta (7 kisaavaa- ja 8 harrastejoukkuetta):


title: Black Diamond Cheerleaders ry

text: - 3 mikrojoukkuetta (6-8vuotiaat)


title: Black Diamond Cheerleaders ry

text: - 6 minijoukkuetta (9-13vuotiaat)


title: Black Diamond Cheerleaders ry

text: - 3 juniorijoukkuetta (12-16vuotiaat)


title: Black Diamond Cheerleaders ry

text: - 3 seniorijoukkuetta (15vuotiaista ylöspäin)


title: Black Diamond Cheerleaders ry

text: Yli 20 vuotiaille tarkoitettu senioreiden aloittelijakilpajoukkue. Kaikki ovat tervetulleita, jos ikä riittää!


title: Black Diamond Cheerleaders ry

text: Menestys mm. Keravan Cheermyrsky 2018 klassikot level 3 sarjassa 2. sija.


title: Black Diamond Cheerleaders ry

text: Yli 16 vuotiaille, aikuiset level 5 joukkue.


title: Black Diamond Cheerleaders ry

text: Menestys mm. May Madness 2018 aikuiset level 3 sarjassa 1. sija.


title: Black Diamond Cheerleaders ry

text: Yli 15 vuotiaille, aloittelijajoukkue.


title: Black Diamond Cheerleaders ry

text: Ei kisaa.


title: Black Diamond Cheerleaders ry

text: 12-16 vuotiaat, edustusjoukkue, level 5, kisaa SM-sarjassa.


title: Black Diamond Cheerleaders ry

text: Menestys mm. May Madness 2018 juniorit level 5 sarjassa 4. sija.


title: Black Diamond Cheerleaders ry

text: Kisasi vuonna 2018 ensimäisissä kansainvälisissä kisoissa Ruotsissa.


title: Black Diamond Cheerleaders ry

text: Ensimmäistä kertaa SM-kisoihin 2018.


title: Black Diamond Cheerleaders ry

text: 12-15 vuotiaat. kisaa level 3 tasolla.


title: Black Diamond Cheerleaders ry

text: Menestys mm. Unelma Cup 2018 juniorit level 3 sarjassa 2. sija.


title: Black Diamond Cheerleaders ry

text: 12-15 vuotiaiden harrastejoukkue.


title: Black Diamond Cheerleaders ry

text: 9-13 vuotiaiden edustusjoukkue, level 3.


title: Black Diamond Cheerleaders ry

text: Menestys mm. Nordic All Level Championship level 3 sarjassa 1. sija.


title: Black Diamond Cheerleaders ry

text: 9-12 vuotiaat, kisaavat level 2.


title: Black Diamond Cheerleaders ry

text: Menestys mm. Super cheer 2018 minit level 2 sarjassa 5. sija.


title: Black Diamond Cheerleaders ry

text: 9-12 vuotiaat, kisaavat level 1.


title: Black Diamond Cheerleaders ry

text: Menestys mm. May Madness 2018 minit level 1 sarjassa 7. sija.


title: Black Diamond Cheerleaders ry

text: 9-12 vuotiaat, level 1.


title: Black Diamond Cheerleaders ry

text: 9-12 vuotiaat, aloittelijajoukkue.


title: Black Diamond Cheerleaders ry

text: 9-13 vuotiaat, aloittelijajoukkue, treenaa Kausalassa.


title: Black Diamond Cheerleaders ry

text: 8 vuotiaat, aloittelijajoukkue.


title: Black Diamond Cheerleaders ry

text: 6-7 vuotiaat, aloittelijajoukkueita.


title: Evelyn Berezin

text: Evelyn Berezin ['evəlin 'berezin] (12. huhtikuuta 1925 New York – 8. joulukuuta 2018 New York) oli yhdysvaltalainen tietokoneiden suunnittelija. Hän kehitti 1970-luvun taitteessa ensimmäisen tietokonepohjaisen tekstinkäsittelylaitteen nimeltä Data Secretary ja oli myös lentolippujen varausjärjestelmien, vedonlyöntijärjestelmien ja reaaliaikaisten pankkitietojärjestelmien pioneeri. Hänen Redactron-yrityksensä työllisti viitisensataa ihmistä 1970-luvun puolivälissä, jolloin sen osti Burroughs osaksi toimistotekniikkabisnestään.


title: Evelyn Berezin

text: Evelyn Berezin syntyi köyhän juutalaissiirtolaisperheen tyttäreksi New Yorkin Bronxissa. Hän opiskeli aluksi liiketaloutta mutta vaihtoi pääaineensa fysiikkaan. Suoritettuaan bachelor-tutkinnon 1946 hän sai jatko-opintostipendin Yhdysvaltain atomienergiakomissiolta ja väitteli tohtoriksi ydinfysiikasta New Yorkin yliopistossa. Stipendikauden päättyessä hän valitsi kuitenkin urakseen nousussa olleen tietojenkäsittelytekniikan ja sai vuonna 1951 paikan Electronic Computer Corporation -yrityksessä. Hän rakensi siellä ensimmäisen tietokoneensa ja pian toisen Underwood-yritykselle, joka kuitenkin myytiin pian italialaiselle Olivettille, eikä Berezinin laite päässyt tuotantoon.


title: Evelyn Berezin

text: 1950-luvun lopulla Berezin työskenteli logiikkasuunnittelun päällikkönä Teleregister Corporationissa, jossa hän työryhmineen rakensi United Airlines -lentoyhtiölle maailman ensimmäisen reaaliaikaisen lipunvarausjärjestelmän. 1960-luvulla Berezin siirtyi Digitronics Corporationiin ja teki tärkeimmän keksintönsä, tekstinkäsittelytietokoneen kilpailemaan IBM:n esittelemän virheenkorjausmahdollisuudella varustetun kirjoituskoneen kanssa. Myös Berezinin kehittämässä laitteessa käytettiin aluksi sekä näppäimistönä että tulostimena IBM Selectric -kirjoituskonetta.


title: Vladimir Kornilov

text: Vladimir Alekseevitš Kornilov (ven. Владимир Алексеевич Корнилов, 13. helmikuuta 1806 Tverin kuvermentti, Venäjän keisarikunta – 17. lokakuuta 1854 Sevastopol) oli venäläinen sotilasjohtaja, Mustanmeren laivaston esikuntapäällikkö (vuosina 1850–1854), Krimin sodan sankari ja vara-amiraali (vuonna 1852).


title: Vladimir Kornilov

text: Kornilov syntyi vuonna 1806 Tverin kuvermentissä lähellä Rjasnja-kylää Irkutsin ja Tobolskin kuvernööriperheeseen.


title: Vladimir Kornilov

text: Hänet määrättiin Pietarin merivoimien kadettikuntaan vuonna 1821. Suoritettuaan koulutuksensa vuonna 1823 hän aloitti palveluksen Venäjän Itämeren laivastossa. Vuonna 1925 hänet liitettiin kaartin ekipaasiin.


title: Vladimir Kornilov

text: Kornilov oli Sevastopolin puolustuksen järjestäjänä, jossa hänen lahjakkuus sotilasjohtajana näkyi parhaiten. Hän osoitti esimerkin aktiivisen puolustuksen taitavasta järjestämisestä, jossa komensi seitsemän tuhannen ihmisen varuskuntaa. Kornilov katsotaan olevan uudenaikaisten sodankäyntimenetelmien perustaja.


title: Vladimir Kornilov

text: Kornilov kaatui puolustuslinjalla 5. lokakuuta Sevastopolin piirityksen aikana.


title: Vladimir Kornilov

text: Hänet haudattiin Vladimirin tuomiokirkossa Sevastopolissa.


title: Vladimir Kornilov

text: Жандр А. П. Материалы для истории обороны Севастополя и для биографии Владимира Алексеевича Корнилова. — СПб., 1859. — 396 с.


title: Vladimir Kornilov

text: Корнилов, Владимир Алексеевич // Русский биографический словарь / Издан под наблюдением председателя Императорского русского исторического общества А. А. Половцева. — СПб., 1903. — Т. 9: Кнаппе – Кюхельбекер. — С. 261-265.


title: Vladimir Kornilov

text: Корнилов Владимир Алексеевич // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.


Vladimir Kornilov


title: Caroline (Kiribati)

text: Caroline (tunnetaan myös nimellä Millenium) on Kiribatin Linesaariin kuuluva saariryhmän itäisin atolli, jonka pinta-ala laguuni mukaan lukien on 24 neliökilometriä.


title: Caroline (Kiribati)

text: Eurooppalaiset löysivät saaren vuonna 1606, ja sen nimesi merenkulkija William Robert Broughton 16. joulukuuta 1795. 9. heinäkuuta 1868 Yhdistynyt kuningaskunta valtasi saaren itselleen. Kiribatin itsenäistyttyä vuonna 1979 saari siirtyi sen hallintaan.


title: Caroline (Kiribati)

text: Saari oli ensimmäisiä maapallon alueita, joissa juhlittiin vuosituhannen vaihtumista vuonna 2000, sillä päivämäärärajaa oli siirretty vuonna 1995 kiertämään saaren itäpuolelta.


title: Caroline (Kiribati)

text: Vuonna 2014 Kiribatin presidentti Anote Tong ilmoitti, että kaupallinen kalastus kielletään eteläisten Linesaarten ympäristössä. Kielto astui voimaan vuonna 2015.


title: Screen Actors Guild Awards 2019

text: Screen Actors Guild Awards 2019 oli 25. kertaa järjestetty palkintogaala, jossa jaettiin Screen Actors Guild -palkintoja vuoden 2018 parhaille elokuva- ja televisiosuorituksille. Gaala järjestettiin 27. tammikuuta 2019 Shrine Auditoriumissa, Los Angelesissa, Kaliforniassa.


title: Screen Actors Guild Awards 2019

text: Ehdokkaat julkistettiin 12. joulukuuta 2018.


title: MF (taajuusalue)

text: MF ("medium frequency") on radioaaltojen taajuusalue välillä 300 kHz – 3 MHz. Aluetta käytetään muun muassa ilmailun ja merenkulun radiopuhelinliikenteeseen ja keskiaaltojen yleisradiolähetyksiin. Kaupallisen käytön lisäksi alueella on radioamatööriliikennettä.


Turun Palloseuran SM-liigakausi 2017–2018 oli TPS:n järjestyksessään 71. pääsarjakausi. Kausi alkoi TPS:n osalta 8. syyskuuta 2017 vierasottelulla Lukkoa vastaan. Turun Palloseura sijoittui runkosarjassa toiseksi. Pudotuspeleissä seura eteni pronssiotteluun HIFK:ta vastaan mutta hävisi ottelun 2–3 jatkoajalla.


title: Elektropop

text: Elektropop on musiikin tyylilaji, joka on monella tapaa muunnos 1970-luvun loppupuolella ja 1980-luvun alkupuolella suositusta olleesta synthpopista. Tyylilaji eroaa synthpopista sillä tavalla, että siinä on elektronisempi soundi ja sille on luonteenomaista rumpukoneiden ja syntetisaattorien käyttö. Elektropopin varhaisia soittajia ovat muun muassa Gary Numan, Kraftwerk, Erasure, Pet Shop Boys ja New Order. Tyylilajin suosio väheni 1990-luvulla, kun tilalle tulivat indie- ja tanssimusiikki ja myöhemmin nu metal ja R&B. Jotkut yhtyeet tosin jatkoivat elektropopin tuottamista 1990-luvullakin, muun muassa Depeche Mode, Eurythmics ja Pet Shop Boys. 2000-luvulla elektropopia uudemmalla soundilla tuottaneita artisteja ovat muun muassa Fischerspooner, Ladytron, Freezepop ja Goldfrapp.


title: Lukas Leon

text: Lukas Leon (oik. Lukas Gavalas; s. 6. marraskuuta 1997 Vantaa) on suomalainen rap-artisti. Hän nousi julkisuuteen keväällä 2018 Cheekin suojattina. Leonin debyyttialbumi "Simba" julkaistiin kesällä 2018, ja se nousi Suomen virallisen albumilistan kärkeen ja myi kultaa. Hän aloitti ensimmäisen soolokiertueensa syksyllä 2018, ja on ehdolla Vuoden tulokas -kategoriassa Emma-gaalassa.


title: Lukas Leon

text: Lukas Leon, oikealta nimeltään Lukas Gavalas, syntyi vuonna 1997 ja hän on kotoisin Vantaan Koivukylästä. Kahdeksanvuotiaana Leon kuuli lomamatkalla Kreikkaan Eminemin kappaleen ”Just Lose It”, joka sai hänet innostumaan rap-musiikista. Kotiin palattuaan Leon kuuli serkultaan Audacity-tietokoneohjelmasta, jolla hän ryhtyi äänittämään omia kappaleitaan. Yläkoulussa Leon tutustui Aresiin, joka toimii nykyään hänen tuplaajanaan. Leon soitti myös Division Six -nimisessä rockyhtyeessä.


title: Lukas Leon

text: Leon suoritti TET-jaksonsa Helsinki Freedom Recordsilla, jonka kautta hän tutustui tuottaja Jimi Constantineen. Leon vieraili vuonna 2016 Pikkiksen kappaleella ”Soundi”, jonka musiikkivideoon Cheek törmäsi YouTubessa. Hän otti yhteyttä Leoniin, joka kertoi työstävänsä omia kappaleitaan Jimi Constantinen studiolla. Cheek tunsi Constantinen jo entuudestaan, joten hän päätti pistäytyä studiolla kuuntelemassa Leonin kappaleita. Cheek kiinnitti hänet Liiga Music -levy-yhtiölleen huhtikuussa 2018, jonka jälkeen Leon kiersi Suomea Cheekin viimeisen areenakiertueen lämmittelijänä.


title: Lukas Leon

text: Leonin debyyttialbumi "Simba" julkaistiin 14. kesäkuuta 2018. Levy nousi Suomen virallisen albumilistan kärkeen ja striimasi kultaa. Seitsemän levyn kappaleista nousi Spotify-suoratoistopalvelun Top 40 -listalle, joista ”XTC” kapusi myös Suomen virallisen singlelistan kärkeen ja rikkoi tuplaplatinarajan. Levynjulkaisukonsertti järjestettiin 16. kesäkuuta Helsingin Tavastia-klubilla. Leon kiersi loppukesän Suomen festivaaleja Cheekin kanssa, ja esiintyi elokuussa tämän uran päätöskonserteissa Lahdessa.


title: Lukas Leon

text: Leon aloitti ensimmäisen klubikiertueensa syyskuussa 2018 Kokkolasta. Hän esiintyi myös Hartwall Arenalla Elämä lapselle -konsertissa, joka herätti paljon kritiikkiä sosiaalisessa mediassa tapahtumassa esitetyn ”XTC”-kappaleen sanoitusten vuoksi. Marraskuussa julkaistiin Leonin seuraava single ”Hendrix”, jolla vierailee Aleksanteri Hakaniemi. Leon on ehdolla Vuoden tulokas -kategoriassa Emma-gaalassa, joka järjestetään helmikuussa 2019.


title: Matias Mäntykivi

text: Matias Mäntykivi (s. 21. kesäkuuta 2001 Lappeenranta) on suomalainen jääkiekkoilija, joka edustaa SM-liigajoukkue Saimaan Palloa. Hän on pelipaikaltaan oikea laitahyökkääjä. Mäntykivi pelannee lähinnä seuran A-nuorissa, joiden varakapteenina hän toimii. Mäntykivi on maininnut esikuvakseen Pavel Datsjukin.


title: Matias Mäntykivi

text: Mäntykivi aloitti luistelukoulun omien sanojensa mukaan 4-5-vuotiaana. Hän on Saimaan Pallon oma kasvatti. Mäntykivi toimi kaudella 2016–2017 seuran C-nuorten varakapteenina. Hän oli C-nuorten SM-sarjan runkosarjassa yhdeksällä osumallaan joukkueen paras maalintekijä Akke Ristolan kanssa. Samalla kaudella Mäntykivi oli B-nuorten Mestiksen runkosarjassa tehoilla 11+12=23 SaiPan paras pistemies ja hän jakoi joukkueen sisäisen maalipörssin voiton Taavi Heikkisen kanssa. Kaudella 2017–2018 Mäntykivi oli joukkueen paras pistemies ja maalintekijä tehoilla 13+11=24.


title: Matias Mäntykivi

text: Toukokuussa 2018 Mäntykivi teki SaiPan kanssa 2+1-vuotisen SM-liigasopimuksen. Hän aloitti kauden 2018–2019 seuran A-nuorissa, joiden kapteenistoon Mäntykivi nousi vain 17-vuotiaana. Hän teki SM-liigadebyyttinsä 12. joulukuuta 2018 vieraissa Helsingin IFK:ta vastaan. Mäntykivelle avautui paikka SaiPan kokoonpanosta Ahti Oksasen oltua sivussa. Hänet merkittiin joukkueen nelosketjun vasempaan laitaan Ville Kohon ja Oskari Lehtisen viereen. Mäntykivi sai ottelussa jääaikaa lopulta 4.32 minuuttia. Liigauransa avausmaalin hän teki seuraavassa ottelussaan 14. joulukuuta 2018 ylivoimalla Pelicansia vastaan.


title: Matias Mäntykivi

text: Mäntykivi on pelannut seitsemän poikien maaottelua.


title: Oskari Salminen

text: Oskari Salminen (s. 22. syyskuuta 1999 Kotka) on suomalainen jääkiekkomaalivahti, joka edustaa SM-liigajoukkue KooKoota. Hän toimii pääasiassa joukkueen kolmosmaalivahtina ja pelannee lähinnä seuran A-nuorissa.


title: Oskari Salminen

text: Salminen on Kotkan Titaanien kasvatti. Hän puki kaudella 2016–2017 seuran miesten joukkueen paidan kolmeen Suomi-sarjan otteluun, mutta Salminen ei kuitenkaan saanut peliaikaa. Hän pelasi kauden aikana myös yhden ottelun lainalla KooKoon A-nuorissa, jonne Salminen siirtyi seuraavaksi kaudeksi 2017–2018. Hän toimi joukkueen selkeänä ykkösmaalivahtina, mutta Salminen vahvisti kevätkaudella myös seuran B-nuoria. Hän puki kauden aikana myös 14 SM-liigaotteluun, kun Samu Perhonen kärsi loukkaantumisista, mutta Salminen ei kuitenkaan saanut vielä peliaikaa.


title: Oskari Salminen

text: Joulukuussa 2017 Salminen teki KooKoon kanssa kevääseen 2020 asti ulottuvan SM-liigasopimuksen. Hän lähti kauteen 2018–2019 niin ikään joukkueen kolmosmaalivahtina ja A-nuorten ykkösmaalivahtina. Salminen debytoi miesten peleissä pelattuaan yhden Mestis-ottelun lainalla Kiekko-Vantaassa lokakuussa 2018, jolloin hän paikkasi Eetu Mäkiniemen loukkaantumista. Salminen debytoi KooKoon SM-liigajoukkueen maalinsuulla 12. joulukuuta 2018 vieraissa Oulun Kärppiä vastaan. Hän lähti otteluun Juha Järvenpään kakkosmaalivahtina Samu Perhosen oltua sivussa. Salminen vaihdettiin KooKoon maalille ottelun kolmanteen erään Kärppien johtaessa 5–0. Hän torjui erän aikana viisi kertaa ja päästi taakseen Mika Pyörälän tekemän ylivoimamaalin. KooKoo hävisi ottelun lopulta lukemin 6–1. Ensimmäisen liigaottelunsa aloittavana maalivahtina Salminen pelasi 4. tammikuuta 2019 vieraissa Tampereen Ilvestä vastaan, kun alun perin ykkösvahdiksi merkitty Juha Järvenpää loukkaantui yllättäen alkulämmittelyissä. Hän torjui KooKoon 3–4-jatkoaikavoittoon päättyneessä ottelussa 21 kertaa.


title: Oskari Salminen

text: Salmisen isoveli Markus pelaa puolustajana III-divisioonajoukkue Valkealan Kiekossa.


title: Louis de Breteuil

text: Louis Charles Auguste Le Tonnelier de Breteuil (7. maaliskuuta 1730 Azay-le-Ferron – 2. marraskuuta 1807 Pariisi) oli ranskalainen paroni, diplomaatti ja poliittinen vaikuttaja. Hän toimi Ranskan viimeisenä "ancien régimen" aikaisena pääministerinä neljän päivän ajan aivan vallankumouksen kynnyksellä heinäkuussa 1789.


title: Louis de Breteuil

text: Breteuil syntyi Azay-le-Ferronin linnassa. Hänet nimitettiin vain 28-vuotiaana Ranskan suurlähettilääksi Kölnin vaaliruhtinaskuntaan ja kaksi vuotta myöhemmin Venäjälle. Vuosina 1763–1767 hän oli suurlähettiläänä Ruotsissa, jossa hän tuki hattupuoluetta ja järjesti sille avokätisesti rahaa Ranskasta. Sen jälkeen hän oli suurlähettiläänä Hollannissa 1767–1771, Napolissa 1771–1775 ja Itävallassa 1775–1783. Vuonna 1783 Breteuil nimitettiin hovin valtiosihteeriksi. Hän oli kuningatar Maria Antoinetten läheinen ystävä ja ajautui riitoihin valtiovarainministeri Charles Alexandre de Calonnen kanssa. Hänet erotettiin lopulta Calonnen vaatimuksesta vuonna 1787. Breteuil oli itsevaltiuden vankkumaton tukija. Kuningas Ludvig XVI nimitti hänet pääministeriksi samassa yhteydessä uudistusmielisen valtiovarainministeri Jacques Neckerin erottamisen kanssa 11. heinäkuuta 1789, mutta kolme päivää myöhemmin tapahtunut Bastiljin valtaus pakotti hänen hallituksensa eroamaan. Breteuil pakeni Sveitsiin ensimmäisten emigranttien joukossa.


title: Louis de Breteuil

text: Ludvig XVI antoi marraskuussa 1790 Solothurnissa oleskelleelle Breteuilille salaiset valtuudet neuvotella kuninkaan nimissä Euroopan muiden hovien kanssa Ranskan kansalliskokouksen tietämättä. Samaan Calonne edusti kuninkaan nuorempien veljien kilpailevaa maanpakolaishallintoa, jonka kanssa Breteuil oli huonoissa väleissä. Breteuil oli mukana kuningasperheen vuoden 1791 epäonnistuneen pakoyrityksen järjestelyissä. Ranskan tasavallan perustamisen jälkeen kansalliskonventti syytti häntä valtiopetoksesta. Kuningasparin teloituksen jälkeen hän vetäytyi viettämään hiljaiseloa Hampuriin, kunnes pääsi palaamaan Ranskaan Napoleonin aikana vuonna 1802.


title: Michael Cohen

text: Michael Dean Cohen (s. 25. elokuuta 1966) on yhdysvaltalainen asianajaja, joka toimi Donald Trumpin juristina vuosina 2006–2018. Häntä vastaan käynnistettiin rikostutkinta huhtikuussa 2018. Elokuussa Cohen tunnusti rikkoneensa Yhdysvaltain kampanjarahoituslakeja. Marraskuussa hän tunnusti valehdelleensa Yhdysvaltain senaatille Trump Organizationin aikeista rakentaa pilvenpiirtäjä Moskovaan. Joulukuussa Cohen tuomittiin kolmeksi vuodeksi vankeuteen ja kahden miljoonan dollarin sakkoihin veronkierrosta, valehtelusta kongressin kuulemisessa sekä vaitiolorahan järjestämisestä kahdelle henkilölle. Cohenin on ilmoittauduttava Otisvillen vankilaan 6. maaliskuuta 2019 mennessä.


title: Michael Cohen

text: Lokakuussa 2016 Cohen maksoi 130 000 dollaria eroottisissa elokuvissa esiintyvälle näyttelijä Stephanie Cliffordille, jotta tämä ei väittäisi julkisesti olleensa seksisuhteessa Donald Trumpin kanssa. Karen McDougal, joka on vuoden 1998 "Playmate of the Year" -kilpailun voittaja, sai Cohenilta 150 000 dollaria samantyyppisellä perusteella kuin Cliffordkin. McDougalin tapauksessa varsinaisen maksun suoritti mediayhtiö American Media, joka toimi yhteistyössä Cohenin kanssa.


title: Michael Cohen

text: Cohen on todistajana jutussa, jossa tutkitaan Donald Trumpin yhteyksiä Venäjälle ja sitä, vaikuttiko Venäjä Yhdysvaltain presidentinvaaleihin vuonna 2016.


title: Marchena (Galápagossaaret)

text: Marchena on saari Ecuadorille kuuluvilla Galápagossaarilla. Se on suurin saariston pohjoisista saarista. Saaren lounaisrannikolla on hylkeiden suosimia luolia. Saarella tapahtui vuonna 1991 ensimmäinen tulivuodenpurkaus sataan vuoteen. Saarelle on päästetty kesyvuohia vuonna 1967. Niistä on tullut ongelma, ja vuohia on yritetty hävittää. myös aggressiivinen muurahaislaji Wasmannia auropunctata on saarella haitallinen vieraslaji.


title: Mojavet

text: Mojavet (joskus myös mohavet tai hamakhawit) ovat intiaanikansa Yhdysvaltojen Kalifornian, Arizonan ja Nevadan alueella. Historiallisesti he asuttivat Mojave Valleyn aluetta Coloradojoen varrella ja nykyisin kahta reservaattia. Nimi mojave on johdettu sanoista aha macave, joka viittaa veden äärellä asuviin ihmisiin. Nykyisin mojaveja on noin 2 000.


title: Mojavet

text: Mojavet asuttivat historiallisesti Mojave Valleyn aluetta Coloradojoen varrella. Mojaveilla on nykyisellään kaksi reservaattia, joista kuitenkin vain toinen on yksinomaan mojaveille. Fort Mojaven reservaatti sijaitsee Kalifornian, Arizonan ja Nevadan rajalle käsittäen alueita kaikista kolmesta osavaltiosta. Toisella Arizonan Coloradojoen reservaatilla asuu mojavien lisäksi kolmen muun heimon jäseniä. Nykyisin mojaveja on yhteensä arviolta 2 000.


title: Mojavet

text: Mojavet ovat toinen joki-yumiin laskettavista ryhmistä. Toinen samaan ryhmään kuuluva kansa ovat quechanit. Joki-yumat ja heille sukua olevat ylänköjen yumat polveutuvat 600-luvulta lähtien Coloradon ylängölle saapuneista muuttajista. Joskus näihin kaikkiin ryhmiin on viitattu hopin kielen nimellä cohoninat, eli "he jotka asuvat länteenpäin". Yuma-intiaanien kansanperinteen mukaan heidän alkuperäinen kotiseutunsa oli henkivuori nykyisessä Nevadassa. Mojavien esi-isät asettuivat Mohave Valley -laakson vuoden 1150 paikkeilla. Nimi mojave on johdettu sanoista "aha macave", joka viittaa veden äärellä asuviin ihmisiin. Alueen asukkaat harjoittivat maanviljelyä hyödyntäen Coloradojoen kevättulvia ja sen mukanaan tuomaa hedelmällistä lietettä. Eurooppalaisia mojavet kohtasivat ensimmäisen kerran mahdollisesti jo vuonna 1540 ja heidän tiedetään toimineen oppaina Francisco Garcesin Grand Canyonin retkikunnalle vuonna 1776. Muuten mojavet elivät melko itsenäisesti alueella tuolloin vaikuttaneesta Espanjasta. Heidän väkilukunsa tippui kuitenkin huomattavasti. Vielä 1500-luvulla heitä oli ehkä noin 20 000, mutta vuonna 1770 enää noin 3 000.


title: Mojavet

text: 1800-luvulta lähtien mojavien alueelle alkoi saapua yhdysvaltalaisia turkiksenmetsästäjiä, joita mojavet alkoivat ryöstellä. Siirtolaisten virta alueelle kasvoi Meksikon luovutettua alueitaan Yhdysvalloille, sekä Kalifornian kultaryntäyksen myötä. ;ojavet kävivät yhteenottoja siirtolaisten lisäksi muita intiaaniheimoja vastaan ja he kärsivät vuonna 1857 merkittävän tappion vihollisilleen pimoille ja maricopille. Kaksi vuotta myöhemmin Yhdysvaltojen armeija rakennut Fort Mojaven ja Fort Yuman linnoitukset mojavien ryöstöretkien hillitsemiseksi. Vuonna 1865 mojavepäällikkö Irrateba johti ryhmän mojaveja Coloradojoen varrelle, jonne perustettiin samana vuonna Coloradojoen reservaatti. Samana vuonna he karkottivat reservaatin chemehuevit, jotka palasivat kuitenkin vain hieman myöhemmin. Mojave Valleyn suurempi joukko mojaveja sai oman reservaattinsa vuonna 1880.


title: Mojavet

text: 1900-luvun alussa mojavet kärsivät influenssaepidemioista ja siirtolaiset alkoivat vaatia heidän maitaan. Maita aloitettiin palstoittamaan vuonna 1904 ja Coloradojoen padot tekivät 1930-luvulla perinteisen tulvalietteisiin perustuneen maatalouden mahdottomaksi. Toisen maailmansodan aikana Yhdysvallat takavarikoi osan Coloradojoen reservaatin maista Yhdysvaltojen japanilaisten keskitysleirejä varten. Vuonna 1964 reservaatti avattiin myös navajoille ja hopeille, minkä jälkeen reservaatti koostui nyt neljän eri heimon jäsenistä. Heimoista on käytetty yhteisnimitystä CRIT eli Colorado River Indian Tribes.


title: Mojavet

text: Mojavet kuuluvat niin sanottuihin Lounaisalueen metsästäjä- ja keräilijäkansojen kulttuurialueeseen. Perinteisesti eri suvut ja heimokunnat asuivat erillisillä tiloillaan kasvattaen esimerkiksi maissia, papuja, kurpitsoja, sekä espanjalaisten aikaan tuomia meloneja ja viljaa. Ennen Coloradojoen patoamista maanviljelyn mahdollisti joen kevättulviren mukanaan tuoma hedelmällinen liete. Maanviljelyn ohella harjoitettiin metsästystä. Riistaeläimiin kuuluivat esimerkiksi jänikset ja majavat. Meskitetpuiden hedelmistä valmistettiin ruokaa, kaarnasta vaatteita ja mahlasta liimaa.


title: Mojavet

text: Mojavien päälliköt saavuttivat asemansa pääsääntöisesti kykyjensä perusteella. Heillä tiedetään olleen myös periytyviä päällikköjä, mutta heidän tarkkaa asemaansa ei tunneta. Heimorakenne oli varsin löyhä, mutta mojavet yhdistyivät esimerkiksi sodassa vihollisiaan vastaan. Mojavet tunnettiin rohkeina sotureina. Mojavien soturiseura oli nimeltään "kwanamis". Heimon historiallisia vihollisia olivat muun muassa pimat, cocopahit, läntiset apassit ja o’odhamit. Vihollisilta otettiin usein vangeiksi heidän naisiaan.


title: Mojavet

text: Olennainen osa mojavien perinteistä uskoa olivat unet, joiden kautta saatettiin olla yhteyksissä esi-isiin. Joidenkin unien kautta uskottiin saavan myös voimia esimerkiksi parantamiseksi tai joukkojen johtamiseksi taisteluissa. Merkittävämpiä unia saivat usein šamaanit. Seremonioissa laulettiin , soitettiin helistintä ja rummutettiin koreja. Tällaisia seremoniallisia syklejä oli yhteensä noin 30 ja jokaiseen saattoi kuulua 100 tai 200 eri laulua. Syklit liittyivät esimerkiksi hautajaisiin, parantamiseen tai vain viihteeseen.


title: Mojavet

text: Sekä naiset että miehet käyttivät tatuointeja ja ihomaaleja. Tatuointeja tehtiin leukaan. Molemmat sukupuolet pukeutuivat lannevaatteisiin ja kasvattivat pitkät hiukset. Mojavet puhuvat mojaven kieltä, jolla oli erään vuoden 2007 arvion mukaan 100 puhujaa. Muut mojavet puhuvat englantia.


title: Lars Väinö Lundahl

text: Lars Väinö Lundahl (20. maaliskuuta 1875 Helsinki – 7. joulukuuta 1937) oli suomalainen upseeri, joka palveli Venäjän keisarillisessa armeijassa ja myöhemmin myös Suomen armeijassa.


title: Lars Väinö Lundahl

text: Lundahln vanhemmat olivat Suomalaisen Teatterin näyttelijät Arthur ja Selma Lundahl. Turussa opettajana toiminut Lundahl palveli Suomen suuriruhtinaskunnan armeijaan kuuluneessa Turun Tarkk'ampujapataljoonassa, ja osallistui myöhemmin kapteenina ensimmäisen maailmansodan itärintaman taisteluihin Itä-Preussissa ja Romaniassa 118. Šujan jalkaväkirykmentin pataljoonankomentajana.


title: Lars Väinö Lundahl

text: Suomeen palattuaan Lundahl nimitettiin kesäkuussa 1917 Mikkelin poliisimestariksi. Sisällissodan sytyttyä Lundahl komensi valkoisten Savon rintaman joukkoja kenraalimajuri Ernst Löfströmin saapumiseen 12. helmikuuta saakka. Maaliskuun alusta lähtien hänen komennossaan oli Savon ryhmän Mikkelin 1. pataljoona, joka osallistui Mouhun ja Hillosensalmen sekä Heinolan taisteluihin. Sodan jälkeen Lundahl jatkoi vielä Mikkelin poliisimestarina, kunnes erosi armeijan palveluksesta everstiluutnantiksi ylennettynä.


title: Hopeakylki

text: Hopeakylki ("Atherina presbyter") on hopeakylkien heimoon kuuluva kala. Georges Cuvier kuvasi lajin vuonna 1829.


title: Hopeakylki

text: Kalalla on hopeiset silmät. Kylki näyttää vedessä sinertävältä. Hopeakylki voi elää neljän vuoden ikäiseksi ja kasvaa 20 senttimetrin mittaiseksi.


title: Hopeakylki

text: Laji on levinnyt lähinnä pohjoiseen Afrikkaan ja Länsi-Eurooppaan. Joidenkin vielä kyseenalaisten havaintojen mukaan hopeakylki esiintyisi myös Aasian Turkissa. Laji elää meri- ja murtovedessä. Lajin uhanalaisuusluokitus on Kansainvälisen luonnonsuojeluliiton mukaan elinvoimainen.


title: Hopeakylki

text: Lajin ruokalistalle kuuluu äyriäiset. Hopeakyljet kutevat keskikesällä. Lajin kalat elävät matalikoissa, mutta viettävät talven syvemmissä vesissä.


title: Ukrainanpiikki

text: Ukrainanpiikki ("Pungitius platygaster") on piikkikalojen heimoon kuuluva kala. Karl Kessler kuvasi lajin ensimmäisen kerran vuonna 1859.


title: Ukrainanpiikki

text: Ukrainanpiikit ovat useimmiten ruskehtavia. Selkäevän paikalla lajin kaloilla on 8-11 piikkiä.


title: Ukrainanpiikki

text: Lajia tavataan pääosin Euraasian lähistollä. Ukrainanpiikin uhanalaisuusluokitus on Kansainvälisen luonnonsuojeluliiton mukaan elinvoimainen.


title: Wienin ensimmäinen välitystuomio

text: Wienin ensimmäinen välitystuomio oli Münchenin sopimuksen jälkeen Saksan ja Italian antama välitystuomio koskien Tšekkoslovakian ja Unkarin rajakiistoja. Tuomiolla 2. marraskuuta 1938 Unkarille annettiin unkarilaisten asuttamia alueita Tšekkoslovakiaan kuuluneiden Slovakian ja Taka-Karpatian eteläosista.


title: Wienin ensimmäinen välitystuomio

text: Ensimmäistä välitystuomiota seurasi myöhemmin Unkarin ja Romanian välinen Wienin toinen välitystuomio. Molemmat välitystuomiot mitätöitiin toisen maailmansodan lopulla.


title: Wienin ensimmäinen välitystuomio

text: Unkari oli menettänyt suuria alueita ensimmäistä maailmansotaa seuranneessa Trianonin rauhassa ja itsenäistyneen Unkarin ulkopuolelle jäi suuri määrä etnisiä unkarilaisia. Suuri unkarilaisvähemmistö oli esimerkiksi Tšekkoslovakiaan kuuluneessa Slovakiassa ja Karpaatto-Ruteniassa. Natsi-Saksa oli liittänyt Itävallan Saksaan maaliskuussa 1938 ja kesällä maailmanpoliittista tilannetta kärjisti kysymys Tšekkoslovakian niin sanotun sudeettikysymys. Saksaa johtanut Adolf Hitler oli päättänyt hankkiutua eroon Tšekkoslovakiasta odottaen apua Unkarilta, jossa vaadittiin vähintään unkarilaisenemmistöisten alueiden palauttamista Unkarille, sekä laajemmassa mittakaavassa koko ennen vuotta 1918 Unkariin kuulunutta Slovakiaa ja Karpaatto-Ruteniaa. Maailmanpoliittisen tilanteen takia uhkana oli kuitenkin sota länsimaisia suurvaltoja, kuten Isoa-Britanniaa vastaan. Unkarin yleisesikunta ei katsonut olevansa valmis mahdolliseen sotaan.


title: Wienin ensimmäinen välitystuomio

text: Sodan uhan takia unkarilaiset eivät halunneet sitoutua Saksan suunnitelmiin, vaikka Hitler tarjosikin Unkarille koko Slovakiaa ja Karpaatto-Ruteniaa. Unkarin valtionhoitaja Miklós Horthy vieraili Hitlerin luona elokuussa 1938, jossa hän selitti että Unkari ei olisi valmis sotaan vielä ainakaan vuoteen. Hän lisäsi vieläpä uskovansa Britannian voittavan lopulta mahdollisen sodan. Kysymys sudeettialueista kärjistyi syyskuussa. Unkari esitti Tšekkoslovakialle unkarilaisten alueiden luovuttamista koskeneen nootin, mutta ei puuttunut muuten asiaan. 29. syyskuuta Saksa, Italia, Iso-Britannia ja Ranska sopivat Münchenissä sudeettialueen liittämisestä Saksaan. Länsivaltojen hylkäämällä Tšekkoslovakian Edvard Benešillä ei ollut muuta vaihtoehtoa, kuin hyväksyä sopimuksen ehdot. Italian Benito Mussolini oli tuonut esille myös Unkarin kysymyksen ja sopimukseen tehtiinkin lisäys, jonka mukaan muita maan vähemmistöjä unkarilaisia ja puolalaisia koskevat kysymykset ratkaistaisiin kolmen kuukauden kuluessa.


title: Wienin ensimmäinen välitystuomio

text: Suursodan uhka oli väistynyt Münchenin sopimuksen myötä, ja Tšekkoslovakiasta oli tullut silvottu ja puolustuskyvytön. Nyt unkarilaisetkin ilmoittivat Hitlerille olevansa valmiita sotilaallisiinkin toimiin omien aluevaatimustensa täyttämiseksi. Saksa oli nyt kuitenkin kylmäkiskoisempi. Unkarilaisia vaadittiin rajoittamaan vaatimuksensa unkarilaisten asuttamiin alueisiin, ja Unkarin ja Tšekkoslovakian kahdenkeskiset neuvottelut asiaa koskien eivät johtaneet lopputulokseen. Suurvalloista Saksa ja italia päättivät lopulta sanella välitystuomion maiden välille 2. marraskuuta 1938. Tuomiosta vastasivat Saksan ulkoministeri Joachim von Ribbentrop ja Italian Galeazzo Ciano. Länsivallat eivät puuttuneet asiaan. Välitystuomio veti Unkarin uuden pohjoisrajan melko tarkasti etnisiä rajoja myöten. Unkariin liitettiin alueita Etelä-Slovakiasta ja Karpaatto-Rutenian eteläosista. Unkarille annettiin esimerkiksi Košice, Užgorod ja Kukačevo. Yhteensä alueella oli pinta-alaa 12 000 km² ja asukkaita alueella oli noin miljoona. Alueen asukkaista 592 000 oli unkarilaisia, 290 000 slovakialaisia, 37 000 ruteenia ja 14 000 saksalaista. Alueen ulkopuolelle jäivät unkarilaisten havittelemat Bratislava ja Karpaatto-Rutenian valtaosa.


title: Wienin ensimmäinen välitystuomio

text: Unkarissa alueisiin oltiin tyytymättömiä, vaikkakin liitokseen liittyen järjestettiin juhlallisuuksia. Horthy ratsasti valkoisella hevosella unkarilaisen juhlakulkueen kärjessä Košiceen. Unkarilaiset suunnittelivat myös Karpaatto-Rutenian sotilaallista valtausta, mutta Hitler kielsi heitä toteuttamasta suunnitelmaansa toistaiseksi. Tilanne muuttui kuitenkin vielä maaliskuussa 1939. Saksa miehitti vielä jäljellä olleen tynkä-Tšekkoslovakian. Böömistä ja Määristä tehtiin Saksan protektoraatti, kun taas Slovakiasta tuli itsenäinen valtio Saksan suojeluksessa. Saksalaisten joukkojen marssiessa Prahaan 15. maaliskuuta unkarilaiset joukot hyökkäsivät itsenäiseksi julistautuneeseen Karpato-Ukrainan tasavaltaan. Unkarilaiset kukistivat paikallisen vastarinnan ja alue liitettiin Unkariin.


title: Wienin ensimmäinen välitystuomio

text: Unkarilla oli rajakiistoja vielä ensimmäisen välitystuomion jälkeen ja kysymys Romanian hallitseman Transsilvanian kohtalosta ratkaistiin myöhemmin Wienin toisessa välitystuomiossa. Molemmat Wienin välitystuomiot mitätöitiin toisen maailmansodan lopulla 26. helmikuuta 1945 asetuksella 526/1945.


title: Burckhardt

text: Burckhardt (ranskankielisessä muodossa "(de) Bourcard") on Sveitsin Baselissa vaikuttava suku, jonka kantaisä oli silkkikauppias Christoph (Stoffel) Burckhardt (1490–1578).


title: Burckhardt

text: Suvun jäseniä:


title: M-Hydroksibentsoehappo

text: m-Hydroksibentsoehappo eli 3-hydroksibentsoehappo (CHO) on aromaattisiin karboksyylihappoihin kuuluva orgaaninen yhdiste. Yhdistettä käytetään muun muassa lääkeaineiden, säilöntäaineiden ja värien valmistamiseen. m-Hydroksibentsoehapon isomeerejä ovat salisyylihappo ja p-hydroksibentsoehappo.


title: M-Hydroksibentsoehappo

text: Huoneenlämpötilassa m-hydroksibentsoehappo on väritöntä kiteistä ainetta. Yhdiste liukenee hieman veteen ja hyvin alkoholeihin ja dietyylieetteriin. Aine on heikko happo ja sen pK-arvo on 4,1. m-Hydroksibentsoehapon reaktiot ovat tyypillisiä aromaattisille karboksyylihapoille. Se reagoi muodostaen estereitä alkoholien kanssa ja suoloja emästen kanssa, se voidaan pelkistää vedyttämällä 3-hydroksisykloheksaanikarboksyylihapoksi ja se reagoi elektrofiilisella aromaattisella substituutiolla 2- tai 4-asemista.


title: M-Hydroksibentsoehappo

text: m-Hydroksibentsoehappoa voidaan valmistaa sulfonoimalla bentsoehappoa ja kuumentamalla muodostunutta m-sulfonbentsoehappoa emäksen kuten alkalimetallihydroksidien kanssa yli 200 °C:n lämpötilaan. Toinen vaihtoehto on tehdä m-aminobentsoehaposta typpihapokkeen avulla diatsoniumsuola, joka reagoi hydroksidi-ionien kanssa m-hydroksibentsoehapoksi. m-Hydroksibentsoehaposta voidaan valmistaa säilöntäaineita, väriaineita, lääkkeitä ja muovinpehmentimiä.


title: Isidore Egyptiläinen

text: Pyhä Isidore Egyptiläinen (myös Isidore Alexandrialainen; kuollut 404) oli egyptiläinen aavikkoerakko joka vastusti areiolaisuutta, tuki pyhää Athanasiusta, oli areiolaisten vainoama ja pyhän Johannes Khrysostomoksen ystävä. Lisäksi hän oli pappi ja askeetti, yli tuhannen munkin hengellinen isä, eli pyhästi ja kuoli korkeassa iässä. Hän piti sairaalaa pyhiinvaeltajille Aleksandriassa, mutta pyhä Hieronymys syytti häntä origenismista, jonka jälkeen hän meni Konstantinopololiin ja ystävystyi pyhän Johannes Khrysostomoksen kanssa.


Turun Palloseuran SM-liigakausi 2016–2017 oli TPS:n järjestyksessään 70. pääsarjakausi. Kausi alkoi TPS:n osalta 16. syyskuuta 2016 kotiottelulla Oulun Kärppiä vastaan ja päättyi 13. maaliskuuta 2017 kotiottelulla Porin Ässiä vastaan. Joukkueen päävalmentajana jatkoi edelliseltä kaudelta tuttu Ari-Pekka Selin.


title: Turun Palloseuran SM-liigakausi 2016–2017

text: Turun Palloseura sijoittui runkosarjassa toiseksi saaden 13 pistettä ykköstä Tampereen Tapparaa vähemmän ja 2 pistettä kolmanneksi sijoittunutta Kalevan Palloa enemmän. Seura teki 167 maalia, mikä oli koko liigassa kolmanneksi eniten ja päästi 123 maalia, vähiten koko liigassa. TPS voitti varsinaisella peliajalla tasan puolet kaikista otteluistaan, yhteensä 30. Seuran hyökkääjä Jasper Lindsten voitti koko SM-liigan plus/miinustilaston lukemallaan +28.


text: Pudotuspeleissä seura hävisi Helsingin HIFK:lle neljännesfinaalisarjan voitoin 2–4.


title: R-luokka (sukellusvene, Italia)

text: R-luokka oli Italian kuninkaallisen laivaston suunnitellun kahdentoista kuljetussukellusveneen alusluokka, jonka aluksista valmistui kaksi loppujen alusten tilausten tultua peruutetuksi. Valmistuneet alukset palvelivat toisessa maailmansodassa.


title: R-luokka (sukellusvene, Italia)

text: Tosin ja Cavallinin suunnittelemat alukset oli suunniteltu nimenomaisesti erityisrahdin kuten kumin kuljettamiseen Japaniin ja Japanista. Niiden pituus oli 86,50, leveys 7,86 ja syväys 5,34 metriä. Alukset kykenivät kuljettamaan 600 tonnia rahtia, mutta niissä oli ainoastaan rajallinen aseistus. Aseistuksena oli kaksi 450 millimetrin torpedoputkea ja kolme 20 millimetrin 65 pituuskaliiperin ilmatorjuntatykkiä. Koska niitä ei oltu suunniteltu hyökkäämään muita aluksia vastaan niin niissä oli ainoastaan risteilyyn sopivat moottorit, joina olivat kaksi 1 300 hevosvoiman Tosi-dieselmoottoria ja kaksi 450 hevosvoiman Marelli-sähkömoottoria. Niiden toimintamatka oli pinta-ajossa 9 solmun nopeudella 12 000 merimailia ja sukelluksissa neljän solmun nopeudella 90 merimailia. Aluksilla oli 63 hengen miehistö.


New Zealand National Airways Corporationin lento 441 oli New Zealand National Airways Corporationin Uuden-Seelannin sisäinen reittilento Aucklandista Taurangan, Gisbornen ja Napierin kautta Wellingtoniin. Lennolla 3. heinäkuuta 1963 käytetty Douglas DC-3C törmäsi pystysuoraan kallionseinämään Kaimai Range -vuoristossa lähestyessään Taurangaa. Koneessa oli 20 matkustajaa ja kolme miehistön jäsentä, ja kaikki saivat törmäyksessä surmansa. Se on pahin Uuden-Seelannin alueella sattunut lento-onnettomuus.


title: New Zealand National Airways Corporationin lento 441

text: Lento 441 lähti Aucklandista kohti Taurangaa kello 8.21. Sää oli myrskyinen ja tuulinen, ja pilvipeite oli matalalla. Lennolla piti alun perin olla 23 matkustajaa, mutta kolme matkustajista muutti suunnitelmiaan viime hetkellä eivätkä nousseet koneeseen.


text: Lennon Aucklandista Taurangaan arvioitiin kestävän 48 minuuttia. Lennon 441 lentäjä otti yhteyden Taurangan lennonjohtoon kello 9.06, kertoi saapumisajaksi 9.08 ja pyysi lupaa alkaa laskeutua. Kun lennonjohto yritti kutsua konetta kello 9.14 ja uudelleen 9.16, vastausta ei kuulunut. Poliisiin otettiin yhteyttä ja kone ilmoitettiin kadonneeksi 9.30 jälkeen.


text: Koneen hylkyä lähti ensimmäisenä etsimään koneen reitillä olleen louhoksen työläisistä koottu etsintäpartio. He lähtivät kulkemaan louhokselta siihen suuntaan, johon koneen oli nähty lentävän, mutta joutuivat huonon sään vuoksi palaamaan takaisin. Myös apuun kutsutut pelastustyöntekijät sekä sotilaat joutuivat lopettamaan etsinnät kesken sään vuoksi. Ilmasta etsintöjä tehtiin helikopterilla ja Uuden-Seelannin ilmavoimien Bristol Freighterillä.


text: Bristol Freighterin miehistö havaitsi kadonneen koneen hylyn kello 11.58. Se oli rotkossa korkealla Kaimai Range -vuoristossa vaikeakulkuisessa maastossa. Helikopterilla tehdyssä tarkemmassa etsinnässä merkkejä selviytyjistä ei löytynyt. Pelastajat lennätettiin helikopterilla mahdollisimman lähelle hylkyä, mutta he pääsivät paikalle vasta seuraavana päivänä. Ruumiit kerättiin onnettomuuspaikalta niin ikään seuraavana päivänä sään selkiydyttyä.


text: Tutkinnassa todettiin koneen törmänneen pystysuoraan kallionseinämään ja tuhoutuneen sen jälkeen tulipalossa lähes täysin. Koneessa olleista 23 ihmisestä 22 oli kuollut välittömästi. Yksi oli selvinnyt törmäyksestä elossa, mutta kuollut pian sen jälkeen. Onnettomuuden välitön syy oli voimakkaasti alaspäin puhaltanut virtaus, joka painoi koneen vuoriston huippujen tason alapuolelle. Siellä se joutui voimakkaaseen turbulenssiin, joka esti lentäjiä saamasta konetta hallintaansa ja nostamaan sitä takaisin turvalliseen lentokorkeuteen.


text: Onnettomuuteen vaikutti lisäksi se, että kapteeni arvioi ilmeisesti koneen sijainnin väärin ja aloitti laskeutumisen matkalentokorkeudesta liian aikaisin, vaikkakin hän päätti laskeutua vain alueelle ilmoitetulle pienimmälle turvalliselle korkeudelle. Turvallinen korkeus ei tosin välttämättä ollut riittävä, sillä Uuden-Seelannin siviili-ilmailuviranomainen ei minimilentokorkeuksia määrittäessään ollut pitänyt Kaimai Rangea vuoristoisena alueena.


text: Onnettomuuden jälkeen Taurangan lentoasemalle asennettiin etäisyyttä mittaava laitteisto, jonka avulla lentäjät saivat kenttää lähestyessään tiedon, kuinka kaukana olivat.


text: Lennon 441 onnettomuus oli ensimmäinen kerta Uudessa-Seelannissa, kun helikoptereita käytettiin pelastustöissä. Maan asevoimilla tai pelastuspalveluilla ei onnettomuuden aikaan ollut helikoptereita käytössään, mutta onnettomuus osoitti niiden hyödyn onnettomuuspaikan etsimisessä.


text: Koska kaikkia ruumiita ei löydetty, hylyn sijainti julistettiin hautapaikaksi. Uuden-Seelannin erikoisjoukkojen sotilaat kävivät hautaamassa hylyn räjäyttämällä kalliota sen päälle. Kone hautautui siivenkärkiä ja pyrstöä lukuun ottamatta kokonaan. Onnettomuuden uhrien muistomerkki paljastettiin 5. heinäkuuta 2003, onnettomuuden 40-vuotispäivänä.


Turun Palloseuran SM-liigakausi 2015–2016 oli TPS:n järjestyksessään 69. pääsarjakausi. Kausi alkoi TPS:n osalta 12. syyskuuta 2015 kotiottelulla Hämeenlinnan Pallokerhoa vastaan ja päättyi 10. maaliskuuta 2016 vierasottelulla Porin Ässiä vastaan. Edellisen kauden lopussa valmentanut Jarno Pikkarainen vaihtui KHL:n Barys Astanasta tulleeseen Ari-Pekka Seliniin.


title: Turun Palloseuran SM-liigakausi 2015–2016

text: TPS sijoittui runkosarjassa seitsemänneksi saaden neljä pistettä kuudenneksi sijoittunutta Rauman Lukkoa vähemmän. Seura oli Kalevan Pallon kanssa tasapisteissä, mutta voitot (TPS 23, KalPa 21) ratkaisivat asian Palloseuran hyväksi. Turun Palloseura teki runkosarjassa 150 maalia, lukema oli liigan kahdeksanneksi paras, ja päästi 152 maalia joka oli liigan kahdeksanneksi eniten. Seuran paras pistemies Tomi Kallio ylsi pistepörssissä kymmenen parhaan joukkoon.


text: Pudotuspelien Villi kortti-kierroksella Palloseura kohtasi Vaasan Sportin. TPS voitti sarjan kummatkin ottelut. Neljännesfinaali Oulun Kärppiä vastaan alkoi Palloseuran kannalta lupaavasti, kun joukkue voitti ensimmäisen ottelun Kalle Kaijomaan jatkoerämaalilla. Seuraava peli päättyi murskaavasti 1-6 ja seuraava 0-3. Sarjan lopputulos oli 2-4 Kärpille.


title: Valtionhoitajaneuvosto (Puolan kuningaskunta)

text: Puolan kuningaskunnan valtionhoitajaneuvosto (puolaksi: Rada Regencyjna tai Rada Regencyjna Królestwa Polskiego) oli tilapäinen korkeimman vallan käyttäjä ensimmäisen maailmansodan aikana miehittäjävaltioiden Saksan ja Itävalta-Unkarin luotua Puolan kuningakunnan nukkevaltion.


text: Saksalainen kenraalikuvernööri von Beseler julkaisi Saksan ja Itävallan keisarien nimissä 5. marraskuuta 1916 sopimuksen, jossa hän lupasi Puolan valtion perustamisen kuitenkaan määrittelemättä tarkemmin, kuka on valtionpäämies, mitkä on maan rajat tai mikä on hallintojärjestelmä.


text: Koska kuningaskunnalla ei ollut vielä hallitsijaa, tehtäviä hoiti valtionhoitajaneuvosto. Syyskuun 18. siihen nimettiin:


text: Valtionhoitajaneuvosto nimitettiin seremoniallisesti Tadeusz Kościuszkon kuoleman vuosipäivänä 15. lokakuuta virkaansa. Se nimitti edelleen lakimies Jan Kucharzewskin pääministeriksi. Kaikesta luodusta Puolan kuningaskunnan puolalaishallinnosta huolimatta valta oli saksalaisviranomaisten käsissä.


text: Kenraali von Beseler luovutti vallan 6. lokakuuta 1918 Puolan siviiliviranomaisille neuvoteltuaan ensin sotamarsalkka von Hindenburgin kanssa. Puolalaiset sotilaat, jotka olivat olleet osa Itävalta-Unkarin armeijaa ja Puolan Wehrmachtissa, siirrettiin puolalaisen valtionhoitajaneuvoston alaisuuteen 10. lokakuuta 1918. Useat puolalaistahot olivat vaatineet saksalaisia vapauttamaan kenraali Piłsudski, joka oli vankina Saksan Magdeburgissa. Tilanne ratkesi 11. marraskuuta 1918, kun Saksa antautui. Valtionhoitajaneuvosto luovutti valtansa Józef Piłsudskille. Valtionhoitajaneuvosto erosi kolme päivää myöhemmin. Näin Puolan kuningaskunnan taru oli päättynyt.


title: Joulupukki (täsmennyssivu)

text: Joulupukki tarkoittaa seuraavia asioita:


title: Hauhusselkä

text: Hauhusselkä tai myös Hauhuunselkä on Pirkanmaalla Virtain Hauhuun kylän lähellä sijaitseva järvi, joka kuuluu Kokemäenjoen vesistöön.


title: Hauhusselkä

text: Järven pinta-ala on 122 hehtaaria eli 1,2 neliökilometriä. Se on 3,2 kilometriä pitkä ja 1,1 kilometriä leveä. Järven luonto on vuosisatoja toistuvien tulvien takia sopeutunut vedenpinnan korkeusvaihteluihin niin, että rantaviivan sijaintia on silmämääräisesti vaikea paikallistaa tarkasti. Järven pääpiirteet ovat kuitenkin selvät. Pohjoisosa kapenee pitkäksi Tappurinsalmeksi, joka yhdistää toisiinsa Hauhusselän ja Morrinlahden. Lahti on viranomaistiedoissa esitetty omana järvialtaanaan, joilla on sama vedenpinnan korkeus. Järveen läpivirtauksenomaisesti laskeva Siikavirta on tuonnut pohjoisosaan lietteitä, ja sen vuoksi siellä sijaitsevat Tervasaaret ja Konisaari sekä pari muutakin saarta. Marjosaari on tulva-aikana saari, jonne on rakennettu tiepenkereen avulla pysyvä kulkutie. Muu osa järvestä on avointa järvenselkää. Eteläosassa järven eristää Tarjanteesta Suuri Sikosaari ja pienempi Naurissaari. Vaikka järven ympäristö on alavaa seutua, näkyy järven selälle kolme korkeampaa mäkeä. Niitä ovat itärannalta Mustaniemenvuori ja Navettavuori ja länsirannalta Hiukanmäki.


title: Hauhusselkä

text: Järvessä on kartan mukaan noin 20 saarta, joista osa on vettyneitä ruvikkosaaria. Ei ole varmuutta sitä, kummalle järvelle Sikosaari ja Naurissaari luetaan kuuluviksi. Järvi on luodattu, ja siitä on julkaistu syvyyskartat. Sen tilavuus on 1,8 miljoonaa kuutiometriä eli 0,0018 kuutiokilometriä. Järven keskisyvyys on 1,4 metriä ja suurin syvyys 7,8 metriä. Syvin kohta sijaitsee läpivirtausuoman järven halki kuluttamassa matalassa syvänteessä, jonka syvin kohta sijaitsee Sikosaaren luoteispuolella. Myös Marjosaaren niemen lounaispuolella sijaitsee yli viisimetrinen syvänne.


title: Hauhusselkä

text: Järven rantaviivan pituus on 9,4 kilometriä, ja sen rannat ovat enimmäkseen metsämaata. Vain Hauhuun ja Siikaperän kohdalla ulottuvat peltomaat järven rannalle asti. Järven ympäristön haja-asutus muodostuu yhdeksästä taloudesta, joista seitsemän on maatiloja. Hauhuun muodostaa osa näistä talouksista. Siikaperän taloudet sijaitsevat Siikavirran puolella. Rannoille on rakennettu yli 20 vapaa-ajan asuntoa. Niille tulee tiet Hauhuulta lähteviltä kyläteiltä sekä Siikaperän kautta kulkevalta läpikulkutieltä. Maanteiltä pääsee Jäähdyspohjalle kantatielle 66.


title: Hauhusselkä

text: Hauhusselkä on tärkeä lintujen levähdysalue syys- ja kevätmuuton aikana. Järvellä pesii, ruokailee tai oleskelee säännöllisesti alempana mainittuja EU-direktiiveissä huomiota saavia lintulajeja. Varsin yleisistä lajeista järvellä tavataan kurki, laulujoutsen, luhtahuitti ja ruskosuohaukka. Muuttoaikoina nähdään säännöllisesti myös jouhisorsa ja pikkulokki. Lintuharrastajien mielenkinntoa nostavat myös haapana, isokoskelo, isokuovi, jouhisorsa, naurulokki, pikkulokki, selkälokki, silkkiuikku, sinisorsa, taivaanvuohi, tavi, telkkä, töyhtöhyyppä ja tukkasotka. Etenkin naurulokit ja selkälokit muodostavat lintuyhdyskuntia, joita on vaikea olla havaitsematta. Järven itärannalla seisoo lintutorni.


title: Hauhusselkä

text: Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Tarjanneveden lähialueeseen (35.411) järvi kuuluu. Järven vedenpinnan korkeus on 96,5 metriä mpy.


title: Hauhusselkä

text: Järvi on Pihlajaveden reitin läpivirtausjärvi, josta se saakin pääosan vedestään. Läpivirtaus tulee Siikavirtaa pitkin Hauhusselän pohjoispäähän Kauhaselältä (56 ha), joka sijaitsee välittömästi Uurasjärven (851 ha) alapuolella. Järveen laskee suoraan Osmojärvi (8 ha) ja Jartinjärvi (6 ha). Valkeajärvi (12 ha) kuuluu Osmojärven valuma-alueeseen. Jartinjärven valuma-alueella sijaitsevat Paskojärvi, Pikkulammi, Syväjärvi (6 ha), Jouttijärvi (7 ha) ja Matolammi (1 ha). Hauhusselkään yhtyy Tappurinsalmen kautta myös Morrinlahdeksi (34 ha) kutsuttu järven osa. Morrinlahteen laskee esimerkiksi myös Kynnänjärvi (9 ha).


title: Hauhusselkä

text: Järven lasku-uoma kiertää Sikosaaren molemmilta puolilta. Itäinen vesireitti kulkee pienen silta-aukon läpi Navettasalmeen ja Simpsiönsalmen kautta Tarjanteeseen. Eteläinen reitti on leveä Naurissalmi, jonka pohjapato haittaa veneilyä salmen kautta. Naurissaaren toisella puolella on kapea oja. Nämäkin vesireitit johtavat Tarjanteeseen. Järvien välinen korkeusero on 40 senttimetriä.


title: Sipi Siintola

text: Sipi Edvard Siintola, vuoteen 1906 Ilén (9. huhtikuuta 1885 Porin maalaiskunta – 16. helmikuuta 1953 Helsinki) oli apteekkineuvos, opettaja, historioitsija ja tietokirjojen laatija.


title: Sipi Siintola

text: Siintolan vanhemmat olivat palstatilallinen Matti Vihtori Siintola ja Amanda Kristiina Brander ja puoliso vuodesta 1920 Edith Ingeborg Wahlström. Siintola valmistui farmaseutiksi 1905, suoritti ylioppilastutkinnon 1908, valmistui filosofian kandidaatiksi 1912, proviisoriksi 1913 ja apteekkariksi 1921. Hän toimi Helsingin yliopistolla laboraattorina 1913–1915 ja opettajana 1912–1918, valtioneuvoston alkoholiosaston johtajana 1917–1919, lääkintöhallituksen jäsenenä ja asessorina 1919–1922 sekä apteekkarina Turussa 1922–1934 ja Helsingissä vuodesta 1934. Turun yliopistossa hän oli assistentti 1922–1927 ja työskenteli sitten Helsingin yliopistossa käytännöllisen farmasian opettajana. Siintolalla oli useita alansa luottamustehtäviä, hän oli Suomen apteekkariyhdistyksen kunniajäsen ja vuodesta 1946 apteekkineuvos.


title: Medeia (täsmennyssivu)

text: Medeia (, ) voi viitata seuraaviin:


title: Pinzón

text: Pinzón on saari Ecuadorille kuuluvilla Galápagossaarilla. Saari on kivinen, siellä kasvaa piikikästä pusikkoa ja harvakseltaan puita. Sen keskiosa on korkeampi kuin muut saaret, joten sinne tiivistyy sumua, joka tarjoaa kosteutta monille päällyskasveille, kuten saniaisille ja bromelioille.


title: Pinzón

text: Saarella pesii jättiläiskilpikonna, jolle ihmisen toiminta on aiheuttanut monia vastoinkäymisiä. Ensin valaanpyytäjät vähensivät lajin kantaa huomattavasti. 1800-luvulla saarelle tuli laivojen mukana rottia, jotka söivät kilpikonnien munia ja poikasia. 1900-luvulla myös tieteellisten näytteiden keräily vähensi kantaa. Vuonna 1965 saarelta pelastettiin munia muualla haudottaviksi, ja poikasia on palautettu yhteensä yli 800. Rottia on yritetty hävittää vuosina 1988–2012, ja saarella on vihdoin havaittu istutettujen kilpikonnanpoikasten jäävän eloon ja jopa luontaista lisääntymistä.


title: Judah P. Benjamin

text: Judah Philip Benjamin (11. elokuuta 1811 Christiansted, Tanskan Länsi-Intia – 6. toukokuuta 1884 Pariisi, Ranska) oli yhdysvaltalainen poliitikko, joka toimi uransa aikana Yhdysvaltain senaattorina Louisianan osavaltiosta. Sisällissodan aikana hän toimi monessa eri ministeritehtävissä Amerikan konfederaation hallinnossa. Sodan jälkeen hän muutti Yhdistyneeseen kuningaskuntaan. Benjamin oli Yhdysvaltain historian ensimmäinen juutalainen senaattori, joka ei ollut luopunut uskostaan. Hän oli myös Pohjois-Amerikan ensimmäinen juutalainen ministeri. Benjamin kuoli Pariisissa 72-vuotiaana toukokuussa 1884.


title: Tiedon Lohi

text: Tiedon Lohi (myös Fintan) on irlantilaisessa mytologiassa taianomainen lohi, jota sankari Finn mac Cumhaill vahingossa maistoi ja tuli siten tietäjäksi. Fenian-taruissa kerrotaan, että bardi Finnegas oli yrittänyt pyydystää lohta seitsemän vuotta. Hän saa sen lopulta kiinni ja pyytää Finniä paistamaan sen. Finn polttaa peukalonsa kalan lihassa käännellessään sitä vartaassa. Kun hän imaisee peukaloansa, kaikki tieto siirtyy välittömästi häneen. Myöhemmin Finnegas tarjoaa Finnille lohea syötäväksi, ja siten Finn omaksuu ikuisen viisauden.


title: Tiedon Lohi

text: Lohi on sekä irlantilaisessa että walesilaisessa mytologiassa viisauden ja tiedon symboli. Mabinogion-tarukokoelmaan kuuluvassa walesilaisessa tarussa "Culhwch ac Olwen" esiintyy useita puhuvia eläimiä ja yksi niistä on Llyn Llywin lohi, yksi maailman vanhimmista eläimistä.


title: Joe Veleno

text: Joseph Veleno (s. 13. tammikuuta 2000 Montréal, Québec, Kanada) on kanadalainen jääkiekkoilija, joka pelaa QMJHL-joukkue Drummondville Voltigeursissa. Detroit Red Wings varasi hänet ensimmäisellä kierroksella 30. pelaajana kesällä . Veleno on pelipaikaltaan keskushyökkääjä.


title: Joe Veleno

text: "The Sports Forecaster" -sivuston mukaan Veleno on hyvän peliälyn omaava kahden suunnan sentteri ja pelinrakentaja, joka on hyvän kokoinen ja kokonaisvaltainen pelaamaan joka puolella kaukaloa. Hän on käyttökelpoinen kaikissa pelitilanteissa. Velenon tulisi kuitenkin laukoa enemmän sekä lisätä massaa ja voimaa.


title: Joe Veleno

text: Veleno on maininnut lempipelaajakseen Aleksandr Ovetškinin, mutta hän on kuitenkin kertonut ottavansa peliinsä mallia Jonathan Toewsilta.


title: Joe Veleno

text: Veleno on Lac St-Louis Lionsin kasvatti. Hän oli kaudella 2014–2015 QMAAA:ssa tehoilla 16+36=52 joukkueensa paras syöttäjä Ryan Brushettin jälkeen. Veleno loukkaantui kesken kevään 2015 pudotuspelien, mutta hän kuitenkin puki Lionsin viimeisimpiin otteluihin. Hän edusti kauden aikana myös Québecin joukkuetta Kanadan talvikisoissa.


title: Joe Veleno

text: Saint John Sea Dogs varasi Velenon koko QMJHL:n varaustilaisuuden ensimmäisenä pelaajana kesällä 2015. Samaan aikaan Hockey Canada myönsi hänelle poikkeusluvan siirtyä 15-vuotiaana CHL:ään. Velenoa aiemmin luvan ovat saaneet ainoastaan John Tavares (2005), Aaron Ekblad (2011), Connor McDavid (2012) ja Sean Day (2013), mutta hänestä tuli ensimmäinen poikkeusluvan saanut QMJHL-pelaaja. Velenosta tuli kaudella 2015–2016 näin ollen myös ensimmäinen 2000-luvulla syntynyt pelaaja CHL:ssä. Hänen tulokaskautensa toi 62 runkosarjaottelussa tehot 13+27=40 ja 17 playoff-ottelussa tehot 6+1=7. Kaudella 2016–2017 Veleno pelasi runkosarjassa vain 45 ottelua hänen alkuvuonna 2017 kärsimänsä alavartalovamman vuoksi. Hän voitti kauden päätteeksi QMJHL:n mestaruuden, President’s Cupin. Veleno oli Memorial Cupissa kolmella osumallaan Sea Dogsin paras maalintekijä ja hän jakoi joukkueen sisäisen tehotilaston voiton Thomas Chabotin kanssa lukemalla +4.


title: Joe Veleno

text: Kaudella 2017–2018 Veleno nousi vain 17-vuotiaana Sea Dogsin kapteeniksi. Hän teki siellä 31 ottelussa piste per peli -tahdilla yhtä monta tehopistettä, kunnes joulukuussa 2017 seura kauppasi Velenon Drummondville Voltigeursiin vaihdossa vuosien 2018, 2019 ja 2020 ensimmäisen kierroksen sekä kahteen toisen kierroksen varausvuoroon. Hän teki QMJHL:n runkosarjassa yhteensä tehot 22+57=79, joilla Veleno sijoittui liigan pistepörssissä kymmenenneksi. Pudotuspeleissä hän jakoi tehoilla 5+6=11 Voltigeursin sisäisen pistepörssin voiton Nicolas Beaudinin kanssa ja sisäisen maalipörssin voiton Pavel Koltyginin kanssa. Veleno pelasi kauden aikana myös CHL Top Prospects Gamessa.


title: Joe Veleno

text: Detroit Red Wings varasi Velenon ensimmäisellä kierroksella 30. pelaajana . Hän oli jo joukkueen toinen varaus Filip Zadinan (6. varaus) jälkeen, kun Red Wings sai Velenon varausvuoron Vegas Golden Knightsilta osana helmikuussa 2018 tehtyä pelaajakauppaa.


title: Joe Veleno

text: Veleno pelasi alle 20-vuotiaiden MM-kilpailuissa vuonna 2019 ja alle 18-vuotiaiden MM-kilpailuissa vuonna 2018. Hänet valittiin Tšekkiä vastaan pelatun puolivälieräottelun päätteeksi Kanadan ottelun parhaaksi pelaajaksi.


title: Joe Veleno

text: Veleno pelasi myös alle 18-vuotiaiden Ivan Hlinkan muistoturnauksessa vuosina 2016 ja 2017, joista jälkimmäisessä turnauksessa hän toimi Kanadan kapteenina ja johdatti joukkueen kultaan. Veleno voitti Kanadan sisäisen pistepörssin tehoilla 2+5=7. Vuoden 2016 turnauksessa hän oli joukkueen paras syöttäjä neljällä syöttöpisteellään. Veleno edusti myös Canada Blackin joukkuetta World U-17 Hockey Challengessa vuonna 2015, jolloin hän jakoi tehoilla 1+3=4 joukkueen sisäisen pistepörssin voiton Stelio Mattheosin ja Arnaud Durandeaun kanssa. Vuoden 2016 turnaus Velenolta jäi väliin loukkaantumisen vuoksi.